Download "Yhteinen kirkkoneuvosto pöytäkirja 22.02.2012 16:15"\n1 i pöytäkirja :15 Kokouksessa läsnäolijat ja pöytäkirjan hyväksyminen... 1 Järjestäytymisasiat... 2 Ilmoitusasiat... 4 Hautainhoitorahaston tilinpäätöksen hyväksyminen vuodelta 2011, YKV... 5 Seurakuntayhtymän tilinpäätöksen hyväksyminen vuodelta 2011, YKV... 7 Toimitilojen käyttöasteiden tarkastelu ja myyntimahdollisuuksien arviointi... 9 Lausunnon antaminen kirkkohallituksen mietinnöstä "Kirkollisten rakennusten suojelu" Kasvatustyön keskuksen ja diakoniakeskuksen toimistojen aukioloaikojen vahvistaminen kesäksi Yhteisen kirkkoneuvoston ja kirkkovaltuuston kokousaikojen vahvistaminen syyskaudeksi Johto- ja toimikuntien ja viranhaltijoiden päätökset Muut asiat, muutoksenhaku ja kokouksen päättäminen... 18\n2 Sivu 1 Aika klo Paikka Seurakuntatalon seminaaritila, Kirkkokatu 5, 2. krs Läsnä Särkiö Pekka, Keski-Lahden seurakunnan kirkkoherra, puheenjohtaja Hiilamo Simo, varapuheenjohtaja Kivistö Tuija Kotinurmi Reino Mantere Leena Nieminen Erkki Nieminen Tapio Pohjolainen Terttu Vahter Merja Vikman Keijo Manninen Aarre, yhteisen kirkkovaltuuston puheenjohtaja Ahtela Markku, yhteisen kirkkovaltuuston varapuheenjohtaja Sarikka Hannu, hallintojohtaja, esittelijä Nevalainen Marja-Helena, hallintosihteeri, sihteeri Keisanen Pentti, Salpausselän seurakunnan kirkkoherra Pelkonen Heikki, Launeen seurakunnan kirkkoherra Kutsuttuna Poissa Isotalo Ritva, talouspäällikkö Jalava Markku, viestintäpäällikkö Rantanen Riitta, kiinteistöpäällikkö Hämäläinen Seppo, Joutjärven kirkkoherra n vakuudeksi Pekka Särkiö Marja-Helena Nevalainen on tarkastettu ja hyväksytty Lahdessa 29. helmikuuta 2012 Leena Mantere Erkki Nieminen on nähtävänä hallintotoimistossa, Kirkkokatu 5, 4. krs, työpäivinä klo Ilmoitus pöytäkirjan nähtävänä pitämisestä on ollut seurakuntayhtymän ilmoitustaululla klo Todistaa viran puolesta: Marja-Helena Nevalainen\n3 Sivu 2 14 Järjestäytymisasiat 14.1 Kokouksen avaaminen Puheenjohtaja avasi kokouksen klo toivottamalla läsnäolijat tervetulleiksi kokoukseen. Hartauden aluksi laulettiin Launeen kirkkoherran säestyksellä virrestä 280 säkeistöt 1 4. Puheenjohtaja luki kuluvan viikon Raamatun tekstin Matteuksen evankeliumin 6. luvusta, ohjeita paastoamiseen. Kokouspäivä oli tuhkakeskiviikko, paastonajan alun pieni pyhä. Puheenjohtaja esitti Tukholman St Klaran seurakunnan pastori Karl-Erik Sahlbergin 9-kohtaisen ohjelman: 1. Avaa ovi Kirkko on avoin kaikille, kirkossa yöpyy asunnottomia. 2. Keitä kahvia Osoita rakkautta, päivittäin jaetaan satoja leipiä. 3. Taputa olalle Narkomaanit ja prostituoidut saavat kuuntelijan. 4. Jeesus keskipisteessä Ne kirkot, jotka varovat puhumasta Jeesuksesta, kutistuvat. Ne kirkot, jotka julistavat rohkeasti Jeesusta, kasvavat. 5. Elä puhtaudessa Eettisesti hyvä elämä todistaa Jumalasta. 6. Uskalla kärsiä Vakaumus tuo mukanaan myös vastustusta. 7. Rukoile St Klarassa rukoillaan paljon. 8. Käytä maallikoita St Klaran työtä tekevät maallikot. 9. Riippuvuus Pyhästä Hengestä Tämä kattaa edelliset kohdat. Puheenjohtaja totesi lopuksi, että edellisenä viikonloppuna oli vietetty virsikirjan 25-vuotisjuhlaa ja järjestetty virsimaraton, jonka aikana virsikirja laulettiin läpi. Tilaisuuksiin osallistui kahden vuorokauden aikana yli 1300 laulajaa Läsnä olevien toteaminen ja kokouksen laillisuus ja päätösvaltaisuus Todetaan läsnäolijat ja kokous lailliseksi ja päätösvaltaiseksi. Käsittely Kaikki yhteisen kirkkoneuvoston jäsenet olivat paikalla. Kokous todettiin lailliseksi ja päätösvaltaiseksi. Muutoksenhaku Oikaisuvaatimusohje\n4 Sivu ntarkastajien valitseminen Valitaan kaksi pöytäkirjan tarkastajaa. Vuorossa ovat Leena Mantere ja Erkki Nieminen. Merkitään tiedoksi, että pöytäkirja tarkastetaan hallintotoimistossa 29. helmikuuta 2012 klo 9 15, ja että pöytäkirja on nähtävillä hallintotoimistossa työpäivinä n tarkastajiksi valittiin Leena Mantere ja Erkki Nieminen. Merkittiin tiedoksi, että pöytäkirja tarkastetaan hallintotoimistossa 29. helmikuuta 2012 klo 9 15, ja että pöytäkirja on nähtävillä hallintotoimistossa työpäivinä Kokouksen työjärjestys Kokouksen työjärjestys on esityslistan mukainen järjestys. esitys Hallintojohtaja esittää, että hyväksytään kokouksen työjärjestykseksi esityslistan mukainen järjestys. Käsittely Todettiin, että pöydälle oli jaettu hautainhoitorahaston ja seurakuntayhtymän tasekirjoihin uusia, tarkistettuja sivuja ja hallintojohtajan kokouksessa esittämät tilinpäätösten esittelyaineistot. esitys hyväksyttiin.\n5 Sivu 4 15 Ilmoitusasiat 15.1 Tuomiokapitulin päätös Joutjärven seurakuntaneuvosto on päättänyt kokouksessaan (1/2012, 8 ) pyytää, että Joutjärven seurakunnan kirkkoherran viran täyttämistä lykättäisiin yhdellä vuodella. Tampereen hiippakunnan tuomiokapituli on ilmoittanut päättäneensä kokouksessaan , 44, että se ei julista Lahden Joutjärven seurakunnan kirkkoherran virkaa haettavaksi ennen Perusteluina esitetään, että Lahden seurakuntayhtymän yhteinen kirkkoneuvosto on päättänyt (10/2011, 172 ) käynnistää seurakuntayhtymän hallinnon kehittämistä koskevan kartoituksen vuoden 2012 alussa. Kirkkojärjestyksen 6 luvun 21 3 mom. mukaan jos on pantu vireille kysymys seurakunnan liittämisestä toiseen seurakuntaan tai jos tuomiokapituli muuten katsoo seurakuntaa koskevien järjestelyjen voivan aiheuttaa sen, että virka siellä tulee tarpeettomaksi, tai jos siihen muuten on erityisiä syitä, tuomiokapituli voi päättää enintään yhden vuoden ajaksi kerrallaan, ettei virkaa julisteta haettavaksi". esitys Hallintojohtaja esittää, että yhteinen kirkkoneuvosto merkitsee ilmoitusasiat tiedoksi. Merkittiin tiedoksi.\n6 Sivu 5 16 Hautainhoitorahaston tilinpäätöksen hyväksyminen vuodelta 2011, YKV D/36/ /2012 Hautainhoitorahaston tilinpäätös on valmisteltu yhdessä seurakuntayhtymän tilinpäätöksen kanssa. Taloussäännön 22 :n mukaan yhteinen kirkkovaltuusto vahvistaa tilinpäätöksen, jonka yhteydessä se käsittelee vastuuvapauden myöntämisen tilivelvollisille. Kirkkoneuvoston päätöksellä tilit on tässä vaiheessa luovutettava tilintarkastajien tarkastettavaksi. Esityslistan liitteenä nro 1 on hautainhoitorahaston tasekirja. Tase-erittelyt ovat nähtävillä kokouksessa. Hautainhoitorahaston toiminnan tuotot olivat ,48 euroa ja kulut ,92 euroa. Vuoden 2011 tuloarvio toteutui 102,5 %:sti ja ylitys oli ,48 euroa. Ylitystä on sekä kesähoitomaksuissa että jaksotetuissa hoitomaksuissa. Kulupuoli toteutui 103,6 %:n tarkkuudella, ylitys oli ,92 euroa. Henkilöstömenoissa oli 7.730,77 euron ja tilikauden ostoissa 9.516,79 euron ylitys. Kiinteistövero ylittyi 1.231,20 eurolla ja yhden asunnon kohdalla kertyi luottotappiota 2.357,20 euroa saamatta jääneistä vuokratuloista. Hautainhoitorahastolla on omistuksessaan kolme asuntoosaketta ja lahjoituksena saatu Kotipenttilä-tila. Niiden osalta tuotot olivat 3.804,62 euroa kuluja suuremmat luottotappiosta huolimatta. Toimintakate jäi 6.627,44 euroa miinukselle. Talousarviossa tavoitteena oli, että tuotot kattavat kulut. Rahoitustuottojen ja -kulujen erotus jäi ,92 euroa tappiolle, joten vuosikate jää kaikkiaan ,36 euroa miinukselle. Rahoitustuottoja on kylläkin kertynyt ,87 euroa, mutta arvonalennusten kirjaaminen ja myyntitappiot vievät tilanteen erittäin huonoksi. Poistojen määrä on 1.153,94 euroa, joten tilikauden tulokseksi tulee ,30 euron alijäämä. Taseessa on edellisten vuosien alijäämää ,20 euroa. Alijäämän määrä nousee nyt ,50 euroon. Hautainhoitorahaston maksut on tarkistettu vuosittain tarkoituksena saada ne vastaamaan kustannuksia. Vuoden 2010 tilinpäätöksessä rahoitustuottojen ansiosta selvittiin hyvin pienellä alijäämällä, mutta vuoden 2011 aikana tilanne kääntyi voimakkaasti toiseen suuntaan. Vuoden 2011 alijäämä aiheutuukin myyntitappioista ja arvonalennusten kirjaamisesta sijoituksissa. Hautainhoitovastuun laskennallinen määrä on ,01 euroa. Taseen varat ovat ,00 euroa, joten alikate on ,01 euroa (v. 2010: ,76 euroa). Alijäämäisen tilinpäätöksen takia hautainhoitorahaston tase heikkeni ja sitä kautta alikate taas kasvoi. Asian valmistelijat: Ritva Isotalo, puh Sirpa Alanne, puh\n7 Sivu 6 16 esitys 1. Hallintojohtaja esittää, että yhteinen kirkkoneuvosto hyväksyy ja allekirjoittaa hautainhoitorahaston tilinpäätöksen ja esittää tilinpäätösaineiston vuodelta 2011 tilintarkastajille tarkastettavaksi. Käsittely 1. Pöydälle oli jaettu hautainhoitorahaston tasekirjan tarkistetut sivut, joissa alikatteen määräksi oli tarkistettu ,29 euroa. Hallintojohtaja alusti hautainhoitorahaston tilinpäätöksen käsittelyä esittelemällä hautojen hoitosopimusten määrät v , tuloslaskelman v ja 2010 sekä hoitovastuuvajeen v Hallintojohtajan alustus on pöytäkirjan liitteenä nro 2.2. esitys hyväksyttiin. hyväksyi ja allekirjoitti hautainhoitorahaston tilinpäätöksen (pöytäkirjan liitteenä nro 2.1) ja esittää tilinpäätösaineiston vuodelta 2011 tilintarkastajille tarkastettavaksi. esitys 2. Hallintojohtaja esittää yhteiselle kirkkoneuvostolle, edelleen yhteiselle kirkkovaltuustolle esitettäväksi, että vahvistetaan hautainhoitorahaston tilinpäätös vuodelta 2011, että kirjataan tuloslaskelman osoittama alijäämä ,30 euroa hautainhoitorahaston taseessa oman pääoman yli-/alijäämätilille, että merkitään tiedoksi hautainhoitovastuun alikate määrältään ,29 euroa, että myönnetään tilivelvollisille vastuuvapaus vuodelta esitys hyväksyttiin. Muutoksenhaku Muutoksenhakukielto\n8 Sivu 7 17 Seurakuntayhtymän tilinpäätöksen hyväksyminen vuodelta 2011, YKV D/35/ /2012 Vuoden 2011 tilinpäätös toimintakertomuksineen on valmistunut. Tilinpäätös kokonaisuudessaan sisältää toimintakertomuksen, tuloslaskelman ja taseen liitetietoineen sekä talousarvion toteutumisvertailun. Toimintatuotot lisääntyivät 8,0 % edelliseen vuoteen verrattuna ja olivat yhteensä 3,595 milj. euroa. Verotulojen määrä viime vuonna oli 18,642 milj. euroa. Verotulot koostuivat 16,442 milj. euron kirkollisverotuloista ja 2,200 milj. euron yhteisöverotulo-osuudesta. Kirkollisveron tuotto nousi 0,8 % (n euroa) ja yhteisöveron tuotto nousi peräti 23,5 % (lähes euroa). Verotulot olivat siten n euroa (3,1 %) edellisvuotta suuremmat. Toimintamenot kasvoivat 0,6 % ja olivat yhteensä 18,705 milj. euroa, mikä on euroa enemmän kuin edellisenä vuonna. Henkilöstömenot olivat 11,912 milj. euroa ja pysyivät edellisvuoden tasolla (vajaat euroa alemmat). Henkilöstömenojen osuus kaikista toimintamenoista oli 63,7 %. Rahoitustuottojen ja -kulujen erotus jäi n euroa miinukselle. Vuosikatetavoite oli 1,955 milj. euroa ja toteutunut oli 2,004 milj. euroa. Poistot olivat 1,541 milj. euroa. Kasvua edelliseen vuoteen oli n euroa. Satunnaisia tuottoja oli euroa. Poistojen ja satunnaisten tuottojen jälkeen tulokseksi muodostuu ,23 euron ylijäämä. Investointien kokonaismäärä oli 1,165 milj. euroa, joka katettiin tulorahoituksella. hyväksyy ja allekirjoittaa tasekirjan ja tilinpäätösaineisto jätetään yhteisen kirkkoneuvoston päätöksellä tilintarkastajien tarkastettavaksi. Tasekirja on esityslistan erillisenä liitteenä. Tase-erittelyt ovat nähtävillä kokouksessa. Asian valmistelija: Ritva Isotalo, puh esitys 1. Hallintojohtaja esittää, että yhteinen kirkkoneuvosto hyväksyy ja allekirjoittaa seurakuntayhtymän tilinpäätöksen ja esittää tilinpäätösaineiston vuodelta 2011 tilintarkastajille tarkastettavaksi.\n9 Sivu 8 17 Käsittely Pöydälle oli jaettu seurakuntayhtymän tasekirjan täydennetyt ja tarkistetut sivut. Hallintojohtaja alusti seurakuntayhtymän tilinpäätöksen käsittelyä esittelemällä tilinpäätöksen ydinkohtia ja erilaisia taloutta ja henkilöstöä koskevia tilastotietoja. Hallintojohtajan kokouksessa esittämä aineisto on pöytäkirjan liitteenä nro 3.2. Puheenjohtaja täydensi esittelyä käymällä läpi toiminnallisia tilastoja. kävi yleiskeskustelua tilinpäätöksestä. Keskustelussa nousi esille huoli kastettujen määrän vähentymisestä ja diakoniatyön kotikäyntien laskusta. 1. esitys hyväksyttiin. hyväksyi ja allekirjoitti seurakuntayhtymän tilinpäätöksen (pöytäkirjan liitteenä nro 3.1) ja esittää tilinpäätösaineiston vuodelta 2011 tilintarkastajille tarkastettavaksi. esitys 2. Hallintojohtaja esittää yhteiselle kirkkoneuvostolle, edelleen yhteiselle kirkkovaltuustolle esitettäväksi, että vahvistetaan Lahden seurakuntayhtymän tilinpäätös vuodelta 2011, että kirjataan tuloslaskelman osoittama ylijäämä ,23 euroa oman pääoman yli-/alijäämätilille, että myönnetään tilivelvollisille vastuuvapaus vuodelta Muutoksenhaku esitys hyväksyttiin. Muutoksenhakukielto Kokoustauko klo\n10 Sivu 9 18 Toimitilojen käyttöasteiden tarkastelu ja myyntimahdollisuuksien arviointi D/73/ /2012 Käsittely yhteisessä kirkkovaltuustossa (5/2011, 68 ) Yhteinen kirkkovaltuusto hyväksyi kokouksessaan (5/2011, 68 ) seurakuntayhtymän talousarvioesityksen vuodelle 2012 ja toiminta- ja taloussuunnitelman vuosille Samalla hyväksyttiin yksimielisesti valtuutettu Leena Mantereen kokouksessa tekemä toivomusponsi: Hyväksyessään talousarviota yhteinen kirkkovaltuusto edellyttää, että ennen talousarviossa mainittujen myyntikohteiden toimenpiteisiin ryhtymistä arvioidaan uudelleen kaikkien seurakuntakiinteistöjen myyntimahdollisuutta. Käsittely yhteisessä kirkkoneuvostossa Kiinteistötoimisto on valmistellut toimitilojen myyntiin tähtääviä toimenpiteitä ja selvittänyt yhteisen kirkkovaltuuston toivomalla tavalla toimitilojen käyttöasteita ja kokonaismäärää. Toimitilojen kokonaismäärää on arvioitu lisäksi vertailemalla vastaavia tietoja viiden muun saman kokoluokan seurakuntayhtymän toimitilojen kanssa. Toimitilojen käyttöastetta koskevat tiedot sisältävät tulkinnanvaraisuutta. Erityisesti suurempien toimipaikkojen kohdalla tilojen käyttöasteen ilmoittaminen yhdellä luvulla on vaikeampaa. Tietojen kerääminen tilojen käytöstä perustuu kaikkien toimipaikkojen kohdalta Prime-kalenterista kerättyihin tietoihin ja toimitilassa olevaan listaan merkittyihin toteutuneisiin tietoihin. Toimitilojen tarkastelussa on mukaan otettu kaikki seurakuntakodit, seurakuntatalot ja kirkot. Pois on jätetty hautausmaiden kappelit ja leirikeskukset. Lahden seurakuntayhtymällä on toimitiloja kaiken kaikkiaan enemmän seurakuntalaisten lukumäärään suhteutettuna kuin verrokkeina olleissa Espoon, Porin, Tampereen ja Turun seurakuntayhtymissä. Kouvolan seurakuntayhtymällä on sen sijaan enemmän tiloja. Lahden seurakuntayhtymän toimitiloista pienimmällä käytöllä ovat Riihelän, Kasakkamäen ja Patoseudun seurakuntakodit. Seurakunnittain tarkasteltuna vähäisimmällä käytöllä ovat Patoseudun, Metsäpellon, Riihelän ja Kunnaksen seurakuntakodit.\n11 Sivu Minkään tilan käyttöaste ei yllä 100 %:iin, jos täytenä käyttöasteena pidetään kahdeksan tunnin päivittäistä tilojen käyttöä. Kaikille nykyisille toiminnoille on mahdollista löytää korvaava toimitila ennen kuin nykyisestä toimitilasta luovutaan. Kiinteistöjohtokunta on käsitellyt toimitilojen kokonaismäärää ja käyttöasteita kokouksessaan (1/2012, 9 ). Esityslistan liitteenä nro 2 on kaksi toimitilojen vertailutaulukkoa. Kiinteistöpäällikkö esittelee kokouksessa muita selvitystyössä laadittuja yhteenvetoja. Asian valmistelija: Riitta Rantanen, puh esitys Hallintojohtaja esittää, että yhteinen kirkkoneuvosto keskustelee toimitilojen kokonaismäärästä, käyttöasteista ja myytäväksi suunnitelluista kohteista, ja että yhteinen kirkkoneuvosto toteaa, että yhteisen kirkkovaltuuston hyväksymään toivomusponteen on annettu sellainen vastaus, että aiemmin päätettyjen toimitilojen myynti voidaan käynnistää. Käsittely Hallintojohtaja ja kiinteistöpäällikkö esittelivät seurakuntien toimintatilojen vertailuja ja käyttöastetaulukon (pöytäkirjan liitteenä nro 4.1). Yhteinen kirkkoneuvosto kävi perusteellisen keskustelun toimitilojen käyttöasteista, vuokrausmahdollisuudesta ja korvaavista tiloista Kokoustauko klo Uusi päätösesitys Kokouksessa käydyn keskustelun tuloksena hallintojohtaja teki seuraavan täydennetyn esityksen: että yhteinen kirkkoneuvosto keskustelee toimitilojen kokonaismäärästä, käyttöasteista ja myytäväksi suunnitelluista kohteista, että yhteinen kirkkoneuvosto toteaa, että yhteisen kirkkovaltuuston hyväksymään toivomusponteen on annettu sellainen vastaus, että aiemmin päätettyjen toimitilojen myynti voidaan käynnistää kuitenkin sillä lisäyksellä, että ennen myyntiin ryhtymistä Metsäpellon seurakuntakodin osalta selvitetään kiinteistön jalostusmahdollisuudet mm. osittaiseen vuokrakäyttöön,\n12 Sivu että yhteinen kirkkoneuvosto edellyttää, että myytävissä toimitiloissa olevalle toiminnalle voidaan osoittaa asianmukaiset korvaavat toimitilat ennen tiloista luopumista. esitys hyväksyttiin muutettuna. hyväksyi hallintojohtajan kokouksessa tekemän muutetun esityksen. Terttu Pohjolainen jätti eriävän mielipiteen (pöytäkirjan liitteenä nro 4.2). Muutoksenhaku Muutoksenhakukielto\n13 Sivu Lausunnon antaminen kirkkohallituksen mietinnöstä "Kirkollisten rakennusten suojelu" D/74/ /2012 Kirkkohallituksen virastokollegio asetti työryhmän, jonka tehtävänä oli mennessä laatia ehdotus kirkkolain rakennussuojelua koskevien säännösten uudistamisesta. Lainsäädäntöhankkeen tavoitteena on muun muassa selkeyttää kirkollisten rakennusten käsitettä ja kehittää niiden suojelua sekä ottaa aiempaa paremmin ja aikaisemmassa vaiheessa huomioon kirkollisten rakennusten rakennussuojelulliset ja kulttuurihistorialliset arvot. Työryhmä on laatinut hallituksen esityksen muodossa ehdotuksen kirkkolain muutokseksi. Kirkkohallitus on pyytänyt päivätyllä kirjeellä jakelussa mainittuja tahoja lähettämään esityslistan liitteenä nro 3.1 olevasta mietinnöstä mahdollisen lausuntonsa mennessä. Mietintö Kirkollisten rakennusten suojelu löytyy myös Kirkkohallituksen internetsivuilta osoitteesta Kiinteistöpäällikkö on valmistellut esityslistan liitteenä nro 3.2 olevan lausunnon. Asian valmistelija: Riitta Rantanen, puh esitys Hallintojohtaja esittää, että lähetetään Kirkkohallitukselle esityslistan liitteen nro 3.2 (pöytäkirjan liite nro 5.2) mukainen lausunto kirkkohallituksen mietinnöstä Kirkollisten rakennusten suojelu pyydettyyn määräaikaan mennessä. esitys hyväksyttiin. Muutoksenhaku Tiedoksi Muutoksenhakukielto Kirkkohallitus / Kiinteistötoimi\n14 Sivu Kasvatustyön keskuksen ja diakoniakeskuksen toimistojen aukioloaikojen vahvistaminen kesäksi 2012 Käsittely yhteisen kasvatustyön johtokunnassa (1/2012, 7 ): Kasvatustyönkeskuksen toimiston kesän 2012 aukioloajat Kasvatustyön keskuksen toimisto on ollut kiinni toimistopalvelujen osalta viime vuosina 3 viikkoa heinäkuussa lukuun ottamatta viime vuotta. Järjestely on koettu hyväksi. Heinäkuu on toimistopalvelujen kannalta vuoden hiljaisinta aikaa. Kesäkuu ja etenkin elokuu ovat toimistossa kiireistä aikaa. Elokuu on toimintojen kannalta erityisen vaikea lomanpitokuukausi. Toimistopalvelujen kannalta on tarkoituksenmukaisinta se, että toimistohenkilökunnan lomat keskitetään heinäkuulle niin, että työntekijät ovat pääsääntöisesti yhtä aikaa mahdollisimman pitkään lomalla. Toimiston kiinnioloaikana on Kasvatustyön keskuksesta vastaava työntekijä paikalla. Hän voi auttaa ongelmatilanteissa. Tämä järjestelmä luo toimistotyöntekijöille mahdollisuuden palvella talon omaa henkilökuntaa ja ulkopuolisia asiakkaita mahdollisimman hyvin silloin kuin palvelujen kysyntä on suurinta. Näin ollen olisi hyvä, jos toimisto voisi olla toimistopalvelujen osalta suljettuna välisen ajan. Yhteisen kasvatustyön toimiston työntekijät ovat kuuluneet vuoden 2012 alusta Lahden seurakuntayhtymän toimistopalveluyksikköön. Kyseisen yksikön esimiehen Kari Eskelisen kanssa on keskusteltu asiasta. Esitys Kasvatustyönjohtaja esittää, että - kasvatustyön keskuksen toimisto pidetään toimistopalvelujen osalta suljettuna välisen ajan ja - että johtokunta lähettää asian yhteisen kirkkoneuvoston päätettäväksi. Hyväksyttiin. Asian valmistelija: Seppo Vesala, puh ,\n15 Sivu Käsittely yhteisen palvelutyön johtokunnassa (1/2012, 8 ): Diakoniatyön aluevastaanottojen päivystys ja Diakoniakeskus Marian aukiolo kesällä 2012 Diakoniakeskus Maria on auki asiakaskäyntejä varten (ilman ajanvarausta) tiistaisin ja torstaisin klo 9 15 ja keskiviikkoisin klo 9 12, muina aikoina ajanvarauksella. Diakoniakeskus Marian puhelinpäivystys on seurakuntayhtymän puhelinvaihteen aukioloaika maanantaista keskiviikkoon ja perjantaisin klo ja torstaisin klo Yhteisen kirkkoneuvoston päätöksen mukaisesti Diakoniakeskus Maria pidettiin suljettuna kesällä ajalla Diakoniakeskuksen puhelinpäivystys oli seurakuntayhtymän puhelinvaihteen aukioloaika maanantaista keskiviikkoon ja perjantaisin klo ja torstaisin klo Ruokapankki oli suljettuna myös em. aikana. Diakoniatyön aluevastaanotot olivat suljettuna ajalla , lukuun ottamatta Launeen kirkon vastaanottoa torstaisin klo Diakoniakeskus Marian toimistovahtimestarin ja Ruokapankin projektityöntekijän vuosiloman ajaksi ei ole mahdollista ottaa kesällä 2012 vuosiloman sijaista. Vastuutyöntekijöiden kokouksessa käytiin keskustelua vuoden 2012 diakoniatyön kesäajan vastaanottopäivystyksistä ja Diakoniakeskus Marian aukiolosta. Vastuutyöntekijöiden kokouksen päätöksen mukaan esitetään, että diakoniatyön aluevastaanotot ovat suljettuna ajalla , lukuun ottamatta Launeen kirkon vastaanottoa torstaisin klo Diakoniakeskus Maria on suljettuna ajalla Diakoniakeskuksen puhelinpäivystys on seurakuntayhtymän puhelinvaihteen aukioloaika maanantaista keskiviikkoon ja perjantaisin klo ja torstaisin klo Ruokapankki on suljettuna ajalla Marian Kammarin kahvila on kiinni ajalla ja avustajatoiminta Esitys Diakoniajohtaja esittää, - että johtokunta päättää esittää yhteiselle kirkkoneuvostolle, että Diakoniakeskus Maria pidetään suljettuna ajalla , edellä mainittuna aikana Diakoniakeskuksen puhelinpäivystys on seurakuntayhtymän puhelinvaihteen aukioloaika maanantaista keskiviikkoon ja perjantaisin klo ja torstaisin klo ,\n16 Sivu että johtokunta päättää, että Ruokapankki on suljettuna ajalla , - Marian Kammarin kahvila on kiinni ajalla ja avustajatoiminta , - merkitsee tiedoksi, että diakoniatyön aluevastaanotot ovat suljettuna ajalla , lukuun ottamatta Launeen kirkon vastaanottoa torstaisin klo Hyväksyttiin esitys. Asian valmistelija: Teuvo Siivonen, puh , Käsittely yhteisessä kirkkoneuvostossa: Yhteisen kirkkoneuvoston ohjesäännön 10 :n 13 kohdan mukaan yhteinen kirkkoneuvosto päättää seurakuntayhtymän asiakaspalvelutoimipaikkojen aukioloajat. Asian valmistelija: Hannu Sarikka, puh esitys Hallintojohtaja esittää, että kasvatustyön keskus pidetään suljettuna toimistopalvelujen osalta , että Diakoniakeskus Maria pidetään suljettuna , ja edellä mainittuna aikana Diakoniakeskuksen puhelinpäivystys on seurakuntayhtymän puhelinvaihteen aukioloaika maanantaista keskiviikkoon ja perjantaisin klo ja torstaisin klo , Muutoksenhaku Tiedoksi esitys hyväksyttiin. Muutoksenhakukielto Vesala Seppo/ yhteinen kasvatustyö, Siivonen Teuvo/ yhteinen palvelutyö\n17 Sivu Yhteisen kirkkoneuvoston ja kirkkovaltuuston kokousaikojen vahvistaminen syyskaudeksi 2012 Yhteisen kirkkoneuvoston ja kirkkovaltuuston kokoussuunnitelma syyskaudeksi 2012 on seuraava: ke klo ke klo Yhteinen kirkkovaltuusto ke klo ke klo ke klo Yhteinen kirkkovaltuusto ke klo ke klo Kokoussuunnitelmassa on otettu huomioon lakisääteiset kirkkovaltuuston kokousajat ja kirkkovaltuuston kokousten edellyttämä yhteisen kirkkoneuvoston lain mukainen valmistelu. Kirkkojärjestyksen 9 luvun 1 :n mukaan kirkkoneuvosto päättää kokoontumisensa ajan ja paikan. Kirkkoneuvosto kokoontuu myös silloin, milloin puheenjohtaja katsoo kokouksen tarpeelliseksi tai vähintään neljäsosa jäsenistä sitä kirjallisesti pyytää ilmoittamansa asian käsittelemistä varten. Kokouksen kutsuu koolle puheenjohtaja kirkkoneuvoston päättämällä tavalla. Samalla on kokouksesta ilmoitettava myös kirkkovaltuuston puheenjohtajalle ja varapuheenjohtajalle. esitys Hallintojohtaja esittää, että yhteisen kirkkovaltuuston ja yhteisen kirkkoneuvoston syksyn 2012 kokousajat hyväksytään perusteluissa mainitun suunnitelman mukaisina, että tämän päätöksen lisäksi erillisiä kokouskutsuja kirkkoneuvoston jäsenille ja muille läsnäolo-oikeutetuille ei lähetetä, että esityslista postitetaan yhteisen kirkkoneuvoston jäsenille viimeistään kokouspäivää edeltävänä torstaina tai toimitetaan kiireellisessä tapauksessa perjantaina. esitys hyväksyttiin. Muutoksenhaku Tiedoksi Muutoksenhakukielto Yhteisen kirkkovaltuuston jäsenet\n18 Sivu Johto- ja toimikuntien ja viranhaltijoiden päätökset KJ 9:5 :n mukaan on johtokuntien ja toimikuntien sekä viranhaltijoiden päätöksistä tiedotettava yhteiselle kirkkoneuvostolle ohjesäännössä määrätyllä tavalla. Yhteisen kirkkoneuvoston tai puheenjohtajan on ilmoitettava ohjesäännössä määrätyn ajan kuluessa, siirretäänkö asia yhteisen kirkkoneuvoston käsiteltäväksi Johto- ja toimikuntien päätökset Tiedoksi ja mahdollista siirtämistä varten yhteiselle kirkkoneuvostolle esitetään tiedoksi seuraavat pöytäkirjat (nähtävillä kokouksessa): Yhteisen kasvatustyön johtokunnan pöytäkirja , 1/2012 Yhteisen palvelutyön johtokunnan pöytäkirja , 1/2012 Perheneuvonnan johtokunnan pöytäkirja , 1/2012 Sairaalasielunhoidon johtokunnan pöytäkirja , 1/2012 Kiinteistöjohtokunnan pöytäkirja Viestinnän johtokunnan pöytäkirja Yhteistyötoimikunnan johtokunnan pöytäkirja 22.2 Viranhaltijoiden päätökset Tiedoksi ja mahdollista siirtämistä varten yhteiselle kirkkoneuvostolle esitetään tiedoksi seuraavat viranhaltijapäätökset (nähtävillä kokouksessa): Hallintojohtajan päätökset , :t 5 11 Talouspäällikön päätökset , 2 Kiinteistöpäällikön päätökset Puistopäällikön päätökset , 2 Keskusrekisterin johtajan päätökset esitys Hallintojohtaja esittää, että yhteinen kirkkoneuvosto merkitsee johto- ja toimikuntien ja viranhaltijoiden päätökset tiedoksi, että yhteinen kirkkoneuvosto päättää olla käyttämättä KL 10:5 :ssä tarkoitettua siirto-oikeutta. esitys hyväksyttiin. Muutoksenhaku Muutoksenhakukielto\n19 Sivu Muut asiat, muutoksenhaku ja kokouksen päättäminen 23.1 Muut asiat Puheenjohtaja tiedotti, että kokouksessa läsnä olleista hiippakuntavaltuustoon oli tullut valituksi Tapio Nieminen ja Heikki Pelkonen ja kirkolliskokousedustajiksi Markku Jalava, Pekka Särkiö ja varalle Simo Hiilamo Muutoksenhaku Todettiin muutoksenhakukiellot ja annettiin oikaisuvaatimusohjeet ja valitusosoitus esityslistan liitteen nro 4 (pöytäkirjan liite nro 6) mukaisesti Kokouksen päättäminen Kokouksen päätteeksi laulettiin Launeen kirkkoherran säestyksellä virsi 484, Totuuden henki ja lausuttiin yhdessä Herran Siunaus. Puheenjohtaja päätti kokouksen klo


Hiilivapaa Turku – Hiilivapaa Suomi\nIlmoittaudu vapaaehtoiseksi Katso kampanjan tavoitteisiin sitoutuneet turkulaiset kunnanvaltuutetut, ja lähetä heille tsemppiviesti: Sitoutuneet valtuutetut Turussa\nTurku on unelmien ja mahdollisuuksien kaupunki. Turku tavoittelee vuoteen 2040 mennessä hiilineutraaliutta ja aikoo olla ensimmäinen jätteetön ja päästötön kaupunki. Tavoitteisiin ei kuitenkaan päästä ilman selkeää strategiaa.\nTurun Naantaliin on rakenteilla uusi monipolttoainevoimalaitos, jonka tavoitteena on tuottaa puolet sen tuottamasta energiasta uusiutuvilla energiamuodoilla vuonna 2020. Haluamme kannustaa aidosti päästöttömiin lisäinvestointeihin, joilla päästäisiin sataan prosenttiin. Investointien tulee päästää meidät vihdoin irti fossiilisista polttoaineista ja turpeesta. Emme kannata siirtymistä kokonaan bioenergiaan, sillä olemme huolestuneita sen ilmasto- ja luontovaikutuksista. Haluamme myös, että Turun kaupunkiseudun liikennejärjestelmä pyritään kehittämään kestävämmäksi.\nRohkaisemme päättäjiä tekemään päätöksiä ja ratkaisuja, jotka vievät meitä eteenpäin kohti kunnianhimoisia tavoitteita.\nKampanja on erittäin ajankohtainen, joten nyt on paras aika lähteä rohkeasti mukaan!\nAurajoki. Kuva: Esa L. / CC-BY-NC-2.0


Conduksen kuukausitiedote 11/2016 – Condus ry\nTule mukaan kv-sitsitiimiin\nJäikö Conduksen upouusi Rex-merkki hankkimatta? Puuttuuko laulukirja sitsejä varten? Tahtoisitko katsastaa muidenkin käyttiksen järjestöjen mahtavat haalarimerkit!? Mikäli vastasit edes yhteen kysymykseen kyllä, nyt on tilaisuutesi saapunut! Condus järjestää merkkimarkkinat torstaina 10.11. Minervan K1-kerroksessa klo 10-14. Tervetuloa!\nIhmisiä, järjestöjä ja uusia ajatuksia. Ruokaa, juomaa, hyvää seuraa ja musiikkia. Ystävyyttä, yhteistyötä ja avunantoa. Yli järjestörajojen.\nConduksen järjestämä YYA-ilta tarjoaa Sulle näitä kaikkia! Condus toivottaa kaikki opiskelija- ja järjestötoiminnasta kiinnostuneet käyttisläiset viettämään iltaa toiseen kotiimme Gustavus Rexiin to 10.11. klo 18 alkaen. Tule yksin, kaksin tai ota mukaasi vaikka koko kaveriporukka! Olet sitten fuksi tai vanha, pääasia on, että saavut paikalle 🙂 nähdään Rexillä!\n14.11. CONDUKSEN SYYSSITSIT – TÄYNNÄ\nYeehaw! Tervetuloa Conduksen 200 hengen suursitseille Agroksenmäen holvikellariin. Tällä kertaa sukellamme suureen ja mahtavaan Amerikkaan! Päästä siis jenkkihulluutesi valloilleen ja pohdi, mitä USA tuo sinulle mieleen. Ehkä Hollywoodin tähdet, urheiluliigat tai käynnissä olevat presidentinvaalit?! You name it!\nYhdenvertaisuuspäivän suunnittelu on täydessä vauhdissa! Päivän päivämäärä on muuttunut, uusi päivä on torstai 17.11. Tapahtumapaikkana on Minerva-tori, kello 10-14. Päivän teemana on Sukupuolen ja seksuaalisuuden moninaisuus. Tapahtumassa kuullaan sykähdyttäviä luentoja sekä jaetaan ajankohtaista tietoa eri järjestöjen pitämillä ständeillä. Tervetuloa!\n26.11. CONDUKSEN ETKOT HYYN SYNTTÄREILLE\nHYY täyttää 148 vuotta, joten on aika juhlaan! HYYn synttäreitä vietetään 26.11. ja Condus järjestää kunnon etkot, tottakai! Lisäinfoa synttäreiden lipunmyynnistä ja etkoista on tulossa pian, joten pysyhän kuulolla.\n1.12. VAATTEIDEN VAIHTOA CONDDOORISSA JA DOKKARI-ILTA\nOletko kyllästynyt vanhoihin vaatteisiisi? Nyt sinulla on mahdollisuus päästä niistä eroon Conduksen ympäristötoimikunnan järjestämässä vaatteidenvaihtotapahtumassa! Tuo vanhat mutta edelleen käyttökelpoiset vaatteesi Conddooriin ja tule tutkimaan, jos jonkun toisen turhake osoittautukin aarteeksi! Vaatteiden vaihdon jälkeen kokoonnumme kello 18 Gustavus Rexille katsomaan ympäristöaiheista dokumenttia.\n5.12. CONDUKSEN PIKKUJOULUT\nHei käyttistontut, jouluhan on jo oven takana! Kaiva siis punainen lakkisi esille ja marssi kohti Gustavus Rexiä maanantaina 5.12. Luvassa on koko käyttiksen yhdistävät pikkujoulubileet, joista ei hauskanpito, jouluiset naposteltavat ja yllärilahjat puutu! Pysykää kuulolla, arvon tonttuilijat, lisää infoa tulossa pian.\n3.11. Yhdenvertaisuustoimikunnan kokous klo 17 Conddoorissa (Siltavuorenpenger 5A, K2-kerros)\n28.11. Opintotoimikunnan kokous klo 14 Conddoorissa (Siltavuorenpenger 5A, K2-kerros)\n4. TULE MUKAAN KV-SITSITIIMIIN\nKv-toimikunta järjestää sitsit vaihtareille sunnuntaina 20.11 Rexissä! Järjestäjät pääsevät myös itse mukaan sitsaamaan ja näyttämään mallia miten perinteiseen suomalaiseen opiskelijakulttuuriin kuuluvassa akateemisessa pöytäjuhlassa käyttäydytään. Jos haluat päästä ideoimaan ja toteuttamaan sitsejä sekä kokemaan millaiset ne ovat englannin kielellä ota yhteyttä international(at)condus.fi


Insinöörit rajattomassa maailmassa - Oulun Insinöörit ry\nTiesitkö, että et ole jäsen vain Oulun Insinööreissä ja Insinööriliitossa, vaan olet osa suurta maailmanlaajuista ammattiyhdistysperhettä?\nTotta se on. Insinööriliitto on yksi IndustriALL Global Unionin 600 jäsenliitosta. Minulla on kunnia johtaa pääsihteerinä maailmanjärjestöä, joka edustaa 50 miljoonaa teollisuus-, energia- ja kaivosalan työntekijää 140 maassa.\nGlobaalisoituneessa maailmassa yritykset liikkuvat rajoista piittaamatta vikkelämmin kuin koskaan. Siksi myös työntekijöiden ja toimihenkilöiden pitää yhdistää voimansa koko maailmassa. Globaalit yritykset, globaali ay-liike.\nTänä päivänä pelikenttä ei ole tasainen.\nAmmattiliitot ovat laittomia Saudi-Arabiassa ja Emiraateissa. Ay-aktiiveja murhataan Kolumbiassa ja Guatemalassa, heitetään vankilaan Etelä-Koreassa. Tuhannet menettävät työpaikkansa vuosittain puolustaessaan henkilöstön oikeuksia. IndustriALLille jokainen viikko on kampanjaviikko.\nInsinööriliittoja ei ole monissa maissa Pohjoismaiden ulkopuolella. Useimmiten insinöörit kuuluvat joko samaan ammattiliittoon muun henkilöstön kanssa, tai sitten eivät ole lainkaan järjestäytyneitä. Toisinaan insinööreillä on vain yhdistyksiä, jotka eivät puutu työehtoasioihin. Monien maiden lainsäädäntö kieltää tai vaikeuttaa toimistotyöntekijöiden ja ylempien toimihenkilöiden järjestäytymistä, koska he ovat ”luottamushenkilöitä” johtoon päin.\nSilti insinöörejä löytyy eri puolilta maailmaa ay-liikkeen johtotehtävistä. Fernando Lopes, IndustriALLin brasilialainen apulaispääsihteeri, on teräsyritys Gerdaun entinen insinööri. Said Iqbal toimi Panasonicilla insinöörinä, ennen kuin hänet valittiin 250,000 jäsenen metalliliiton ja Indonesian suurimman ay-keskusjärjestön johtoon.\nKeskimääräinen järjestäytymisaste maailmassa on vain 7 prosenttia. Siksi IndustriALLin tärkein tehtävä on auttaa jäsenliittoja kasvamaan ja kehittämään neuvotteluvoimaa, jolla palkkoja ja työehtoja parannetaan.\nInsinööriliitto tukee järjestämisprojekteja olemalla mukana suomalaisten ammattiliittojen solidarisuuskeskus SASKissa. Kymmeniä tuhansia terästyöntekijöitä on saatu liittoon Intiassa, samoin Indonesiassa teollisuusliitot kasvavat kohisten suomalaisten tuella. Insinööriliitolla on oma järjestäytymisprojekti SASKin kautta Filippiineillä.\nJärjestäytyminen tuo tuloksia. Indonesian vahvistuvat ammattiliitot ovat kampanjoinnillaan onnistuneet tuplaamaan minimipalkat neljässä vuodessa. Silti minimi on vain 200 euroa kuussa. IndustriALLin toinen kärkikampanja liittyykin palkkojen nostoon elämiseen riittävälle tasolle Aasiassa.\nPelikentän tasoittaminen on hidasta puuhaa, mutta sillä on kahdenlaisia myönteisiä vaikutuksia. Aasiassa vanhemmat voivat lähettää lapset tehtaan sijasta kouluun, kun palkka riittää ruokaan, asumiseen, terveydenhoitoon ja koulutukseen. Toisaalta paine työpaikkojen siirtämiseen alhaisten palkkojen Aasiaan vähenee.\nItse asiassa PriceWaterhouseCoopersin viimevuotisen tutkimuksen mukaan jo 40 prosenttia yrityksistä oli siirtänyt jonkin verran tuotantoa takaisin Eurooppaan Kiinasta, jossa minimipalkat ovat nousseet lähelle 300 euroa kuussa ja logistiikkaketjut ovat osoittautuneet haavoittuviksi.\nIndustriALL etsii kumppanuutta johtavien monikansallisten yritysten kanssa aina kuin mahdollista. Olemme allekirjoittaneet jo 47 kansainvälistä raamisopimusta, jotka kattavat yli 10 miljoonaa työntekijää. Yritysten joukkoon kuuluvat Volkswagen, BMW, Ford, Peugeot, Renault, Electrolux ja viimeisimpänä H&M. Ensimmäisenä suomalaisyrityksenä StoraEnso on suostunut neuvottelemaan IndustriALLin kanssa. Katsotaan miten käy.\nSopimuksilla yritykset sitoutuvat käyttäytymään kunnolla ja kunnioittamaan ay-oikeuksia missä ikinä toimivatkaan. Ongelmat ratkaistaan yhdessä. Raamisopimukset ovat olleet myös työkaluja järjestäytymiseen.\nModerni maailmanlaajuinen ay-toiminta on siis yhdistelmä järjestäytymistä, neuvottelua ja taistelua. Järjestäytyneet insinöörit ovat tärkeä osa perhettä niin Suomessa kuin maailmalla. Sipilän hallituksen pakkolakipuuhastelu osoittaa, että lintukotoja ei ole enää edes Pohjoismaissa. Välillä on hyvä saada sohvaperunat liikkeelle!\nKirjoittaja toimii teollisuustyöntekijöiden maailmanliiton IndustriALL Global Unionin pääsihteerinä Genevessä (www.industriall-union.org).


Opettajaksi Suomeen -koulutus Turussa - Ajankohtaista - InfoFinland\nOpettajaksi Suomeen -koulutus Turussa\nTurun yliopisto järjestää opettajankoulutukseen valmentavat ja opettajan pedagogiset opinnot maahanmuuttajataustaisille 2013 - 2015\nKoulutus on suunnattu opettajille ja kasvattajille, joilta puuttuu muodollinen pätevyys toimia ammatissaan. Opinnot sopivat myös alalle pyrkiville tai kasvatusalalla toimiville henkilöille, joiden tehtäviin kelpoisuutta ei ole määritelty.\nTurun yliopiston koulutus- ja kehittämiskeskus Brahean järjestämän valmentavan vaiheen haku päättyy 31.7., ja opinnot alkavat 14.8.2013.\nValmentavassa vaiheessa osallistujat vahvistavat akateemisissa opinnoissa tarvittavia taitoja ja suorittavat kasvatustieteen perusopinnot.\nOsallistujia ohjataan ja tuetaan tarvittavien rinnastuspäätösten ja kielitodistusten hankkimisessa sekä hakeutumisessa opettajan kelpoisuuden tuottaviin opettajan pedagogisiin ja opetettavien aineiden opintoihin.\nTurun yliopiston opettajankoulutuslaitoksen Turun yksikön järjestämien erillisten opettajan pedagogisten opintojen valintaperusteet julkaistaan kesäkuussa, haku järjestetään syksyllä 2013, ja opinnot alkavat kevätlukukaudella 2014.\nOpettajankoulutukseen valmentavat opinnot 40 op\nErilliset opettajan pedagogiset opinnot maahanmuuttajataustaisille 60 op\nKoulutus järjestetään nyt viidettä kertaa opetus- ja kulttuuriministeriön rahoituksella, ja se on osallistujille maksuton. Matka- ja ruokailukuluista osallistujat vastaavat itse.\nKoulutuksen toteutuksessa otetaan huomioon valtion ja pääkaupunkiseudun kuntien välinen maahanmuuttajien kotoutumista koskeva aiesopimus.


"Nokialaisen" profeetallisia ajankohtaisuuksia: NATO suojelee Islamilaista Valtiota – Turkki avainasemassa tässä huijauksessa\nNATO suojelee Islamilaista Valtiota – Turkki avainasemassa tässä huijauksessa\nTässä pitkän ajankohtaisartikkelin loppuosa suomennettuna, joka käsittelee Erdogan’in Turkin roolia EU:n itäisenä kumppanina ja maan yhteyttä Lännen lavastettuun ISIS:in vastaiseen taisteluun, jonka varsinaisina takapiruina hääräävät USA ja NATO, joilla ei liene aikomustakaan tuhota ISIS-järjestöä, vaan pitää yllä omiin tarkoitusperiinsä sopivaa teatteria. Tämän Lähi-idästä kotoisin olevan tutkivan journalistin nasevan kirjoituksen suomensi: Samuel Korhonen\nNATO suojelee Islamilaista Valtiota\nMiksi Ranskan uusi urhea sota ISIS:iä vastaan on huono vitsi ja loukkaus Pariisin iskujen uhreille\nSuomentajan kommentti: Tämän artikkelin luettuaan ei tarvitse ihmetellä, miksi ISIS menestyy. Artikkeli on aika pitkä kokonaan suomennettavaksi, mutta hyvä kuva puhuu enemmän kuin sata sanaa. Kuvan päällä on linkki alkuperäiseen koko artikkeliin. Seuraavassa artikkelin loppuosa suomennettuna.\nEuroopan tanssi paholaisen kanssa (Europe’s dance with the devil)\nTurkilla on tärkeä osa USA:n, Qatarin ja Saudien tukemassa reitissä kiertää tarkoituksella Venäjä, Euroopan vientimarkkinoille tarkoitettuna kaasukeskiönä.\nSe on vain yksi monista mahdollisista putkilinjoista, jotka kulkisivat Turkin kautta.\n”Turkki on avain kaasutoimitusten monipuolistamiselle koko EU:ssa. Olisi valtava erehdys lykätä yhteistyötä enää yhtään”, kehotti David Koranyi, Atlantic Council’s Eurasian Energy Futures -aloitteen johtaja ja entinen Unkarin pääministerin kansallinen turvallisuusneuvonantaja.\nKoranyi huomautti, että sekä hiljattaiset ”suuret kaasulöydöt itäisellä Välimerellä” että ”kaasutoimitukset Pohjois-Irakista” voitaisiin ”laittaa tyydyttämään Turkin markkinoita ja kuljettaa kauemmas Eurooppaan”. Ottaen huomioon Euroopan riippuvuuden Venäjästä neljäsosalta kaasuaan, niin pakosta minimoida tämä riippuvuus ja vähentää Euroopan haavoittuvuudesta toimituskatkoille on tullut kiireellinen strateginen prioriteetti. Se prioriteetti sopii USA:n pitkäaikaisiin pyrkimyksiin vieroittaa Keski- ja Itä-Eurooppa Venäjän vallan vaikutuspiiristä.\nTurkki on keskeisessä asemassa USA:n ja EU:n visiolle uudesta energiakartasta:\n“EU saisi luotettavan vaihtoehtoisen toimitusreitin edelleen monipuolistamaan tuontiaan Venäjältä. Turkki keskiönä (hub) hyötyisi transitmaksuista ja muista energian tuomista tuloista. Koska lisää kaasuvarantoja voi tulla käytettäviksi vientiin tulevien 5-10 vuoden aikana laajemmalla alueella, niin Turkki on luonnollinen reitti, jonka kautta ne voitaisiin kuljettaa Eurooppaan.”\nAnglia Ruskin -yliopiston Global Sustainability Institute'n (GSI) raportti viime vuonna varoitti, että Euroopalla on edessään uhkaava energiakriisi, erityisesti UK:lla, Ranskalla ja Italialla, johtuen ”luonnonvarojen kriittisistä vajeista”.\n”Hiili-, öljy-, ja kaasuvarannot Euroopassa ovat ehtymässä ja me tarvitsemme vaihtoehtoja”, sanoi GSI:n professori Victoria Andersen.\nHän myös suositteli nopeaa siirtymistä uudistuviin energioihin, mutta Euroopan johtajilla on ilmeisesti muita ajatuksia – nimittäin siirtyä putkilinjojen verkostoon, joka kuljettaisi öljyä ja kaasua Lähi-idästä, itäiseltä Välimereltä ja Keski-Aasiasta Eurooppaan: rakkaan ystävämme, Erdogan'in Turkin, kautta.\nSillä ei väliä, että Erdogan'in alainen Turkki on johtava barbaarisen 'Islamilaisen Valtion' sponsori.\nEmme saa kysyä epäisänmaallisia kysymyksiä Lännen ja NATO:n ulkopolitiikasta sen vuoksi.\nOttaen huomioon häpeilemättömän suhteemme Erdogan'in terrorihallintoon, joka rahoittaa omaa vihollistamme ja toimittaa sille aseita, emme saa ihmetellä tyhjänpäiväistä ilmaiskujen teatteria ja Stasi'n kaltaisia poliisin valtuuksia.\nEmme saa kyseenalaistaa valittujen johtajiemme motiiveja, jotka, vaikka istuvat tämän tiedon päällä, silti valehtelevat meille törkeästi jopa nyt, ennenkuin 129 Ranskan kansalaisen veri on edes kuivunut, teeskennellessään, että heillä on tarkoitus ”tuhota” tuo psykopaattista murhaavaa roskaväkeä sisältävä porukka, jota aseistetaan ja rahoitetaan NATO:n ytimestä käsin.\nEi, ei, ei. Elämä jatkuu. Asioiden täytyy jatkua, kuten ennenkin. Kansalaisten täytyy säilyttää usko Turvallisuusvaltion (Security State) viisauteen.\nUSA:n täytyy vaatia luottamaan Turkin tiedusteluun 'maltillisten' kapinallisten seulomisessa ja kouluttamisessa ja EU:n täytyy vaatia kattavaa terrorisminvastaista yhteistyötä Erdogan’in hallinnon kanssa ja samalla nopeuttaa ISIS:in kummisedän pääsyä unioniin.\nMutta älkää pelätkö: Hollande'lla on edelleen tarkoitus ”tuhota” ISIS. Aivan kuten Obama'lla ja Cameron'illa – ja Erdogan'illa.\nOn vain niin, että joitakin punaisia viivoja ei voida ylittää.\nLähettänyt Olli-R klo 21.51


Chicago U-kulmasohva / Vitriinit / Säilytyskalusteet / Tuotteet / Masku.com\nEtusivu Tuotteet Säilytyskalusteet Vitriinit Chicago U-kulmasohva\n382598 Chicago U-kulmasohva https://www.masku.com/tuotteet/sohvat-ja-nojatuolit/382598-chicago-u-kulmasohva/ https://www.masku.com/storage/cache/img/MTIvbWVkaWEvMjAxOS8wNy8/2000x2000/myy04259-chicago-u-kulmasohva-sininen-musta-sylinteri-40mm-2.jpg InStock 789 EUR 1976 /Sohvat ja nojatuolit /Sohvat ja nojatuolit/Kulmasohvat ja moduulisohvat /Teemat/36 syytä tulla Maskuun Sohvan kokonaisilme on kevyt ja ilmava matalan rungon sekä korkeiden jalkojen ansiosta, ja voit viimeistellä sohvan myös mukavalla niskatyynyllä. Myös väri- ja jalkavaihtoehtoja löytyy muutamia. Chicago U-kulmasohva on ihanteellinen valinta suurempiin tiloihin, isommalle perheelle ja se soveltuu myös hyvin huoneen tilanjakajaksi. Retrohenkisen sohvan muotokielessä on ripaus modernia twistiä, joka tuo ajatonta ilmettä kotiin. Pehmeä kangasverhoilu on miellyttävän tuntuista ja kankaiden kaikki värivaihtoehdot ovat skandinaaviseen sisustukseen helposti yhdistettävissä. Korkeat ja mustat sylinterijalat sekä kapeat käsinojat tekevät lisäksi sohvasta siron sekä kepeän näköisen. Jalkojen kiinnitys tapahtuu vaihtoehtoisesti joko suoraan käsinojan tai sohvan rungon alle. Keveydestä huolimatta sohva on rakenteeltaan tukeva. Sohvan runko on valmistettu massiivipuusta, kestävästä vanerista sekä kalustelevystä, ja istuimissa on käytetty Zig Zag-jousitusta. Kaikki verhoilupinnat ovat pehmustettuja ja pehmusteena on käytetty hyvin muotonsa säilyttävää vaahtomuovia sekä vanukerrosta lisäämässä istumisen mukavuutta. Selkänojatyynyissä on pehmusteena vaahtomuovi- sekä silikonirouheseos. Chicago-sohvasarjaan kuuluu: 2- ja 2,5-istuttavat sohvat 3-istuttava sohva divaanisohva avokulmasohva kulmasohva U-kulmasohva sohvakalusto (3+2) Chicago U-kulmasohva


FCG Torni on uusi henkilö- ja tavarakuljetusten liikennepalvelu | Finnish Consulting Group\nFCG Torni on uusi henkilö- ja tavarakuljetusten liikennepalvelu\nFCG Torni on uusi henkilö- ja tavarakuljetusten liikennepalvelumme. Laajentuminen liikenteen palvelujen alueelle on FCG:lle luontainen muutos, sillä olemme olleet mukana liikenne- ja infrasuunnittelussa 70 vuotta.\n– Liikkumisen palvelut tulevat osaksi kaupunkisuunnittelua, ja markkinoita muokkaa nopeasti laajentuva Smart City -kehitys. Digitaaliset palvelut synnyttävät uusia tapoja käyttää tuotteita omistamatta niitä. Tämä sama kehitys koskee myös liikennettä, joka tulee muuttumaan tulevien parin vuosikymmenen aikana nopeasti, toimitusjohtaja Heikki Rajasalo FCG Transportationista kertoo.\nFCG Torni -palvelun tuottaa FCG Smart Transportation Oy. Yritys keskittyy ensivaiheessa lakisääteisiä henkilö- ja tarvikekuljetusten tilaus-, ohjaus- ja raportointipalveluja. Jatkossa FCG Trasnportation tarjoaa myös henkilöliikenteen MaaS-palveluja ja osallistuu nopeasti etenevään autonomisen liikenteen edistämiseen.\nLue lisää FCG Tornista www.fcg.fi/liikennepalvelut\nKatariina Kääpä (katariina.kaapa fcg.fi), 14.1.2019


Anna: Näin Maria Ylipää valmistautui Baby Jane -elokuvan rooliin: ”Suunnittelimme ja harjoittelimme koreografiat ja sitomiset tarkasti etukäteen”\nJulkaisupäivämäärä 09.03.2019 18.58\nMaria Ylipää © Tommi Tuomi/Otavamedia\nRooli vaati Maria Ylipäältä fyysistä ja henkistä treenausta. Sofi Oksasen romaaniin perustavassa elokuvassa pääosissa nähdään Maria Ylipään lisäksi Roosa Söderholm.\nBaby Jane –elokuva kertoo kahden naisen rakkaustarinan, jossa Pikin masennus ja paniikkihäiriöt tekevät naisten suhteesta valtapelin.\nNäyttelijä Maria Ylipää kertoo, että rooli on yksi hänen uransa hienoimmista.\n”Pikistä ajattelin heti, että voi vitsi, tämän haluan tehdä, tämä on niin mun rooli. Se on yksi hienoimmista,jota olen päässyt urallani tekemään. Kun Piki voi hyvin, hän on ihana ja hurmaava, mutta huonosti voidessaan hänen luonteensa negatiiviset puolet, kylmyys ja toisten kontrollointi nousevat esiin”, Maria Ylipää kuvailee Annassa.\n”Tulimme fyysisesti tutuiksi”\nEnnen kuvausten alkua Maria Ylipää, toinen päänäyttelijä Roosa Söderholm ja elokuvan ohjaaja kävivät läpi roolihenkilöitä ja heidän välistä dynamiikkaa kunnolla ennen kuvausten aloittamista.\n”Tulimme fyysisesti tutuiksi ja löysimme luottamuksen, yhteisen tilan ja energian. Kun kuvaukset alkoivat, olimme heti valmiina töihin, elämään kohtauksia läpi.”\nMaria Ylipää kertoo, että dynamiikka Roosan kanssa toimi heti alusta lähtien hyvin.\n”Suunnittelimme ja harjoittelimme koreografiat, muun muassa sitomiset, tarkasti etukäteen.”\nMaria muokkasi kehoaan rooliaan varten\nPikin roolihahmo on maskuliininen, ja tämä vaikutti myös Marian valmistautumiseen roolia varten. Maria kertoo hakeneensa fyysisyyttä ja oman maskuliinisuuden buustausta roolia varten\n”Kasvatin yläkroppaani ja olkapäitäni punttaamalla, nostamalla rautaa. Se oli minulle aika helppoa, kroppani on vastaanottavainen tanssija-urheilutaustani takia.”\nRooli vaati myös henkistä valmistautumista\nRoolia varten Maria Ylipää myös jutteli läheisen kanssa, jolla samanlaisia mielenterveysongelmia kuin elokuvan Pikillä.\nTämä teema on myös Marialle itselle tärkeä, sillä hän on nähnyt läheisensä kautta, kuinka vaikeaa voi olla saada apua mielenterveysongelmiin.\n”Olen itse mennyt läheiseni kanssa lääkärille ja vaatinut, että häntä kuunnellaan. Hänen oli hyvin hankala päästä hoitoon: hän oli joko liian hyvässä kunnossa johonkin paikkaan tai liian huonossa kunnossa toiseen. Monta vuotta tuhlaantui väärien lääkkeiden syömiseen ja oikean diagnoosin saamiseen. Pikillä on elokuvassa samankaltainen tilanne.”\n”Tarinat muokkaavat yhteiskuntaamme”\nMaria Ylipään mielestä on jo aikakin, että Suomessa on tehty elokuva naisten välisestä rakkaudesta.\n”On jo aikakin, että tarinankerronta lavenee ja rakkaudesta syntyy monipuolisempia kuvauksia. Tarinat muokkaavat yhteiskuntaamme eikä vain yhteiskunta meitä.”


Yrjö leinon kommunistiporukka vei Suomen hyvinvointivaltion tielle, sodanjälkeen !? - Yle - Suomi24 Keskustelut\nYrjö leinon kommunistiporukka vei Suomen hyvinvointivaltion tielle, sodanjälkeen !?\nSuomalaiset sai jenkkien ohjaamana kurssin pyssäytettyä, eikä moni toimittajakaan olisi siinä asemassa ja varaa valittaa !?\nYrjö Leinon muistelmat poltettiin 12400 kpl, josta löytyy kappaleita kirjastojen varastoista,kuin se olisi vieläkin kiellettykirja !? Presidentti Paasikivi oli tarkka sinunkaupoissaan rehellisyys kriteerinä rauhankinmiehenä ja Yrjö Leinoon luotti !?\nLeinoa oikeisto yritti lahjoa Kartanolla,olihan Leino maatalousteknikko !?\nKommunismihan se tunnetusti hyvinvointia tuo:DDD\nLue muistelmat ja historiaa,vai oletko niitä ylioppineitä pöhköjä !?\nVai sosialismi elättejä Instituuteista !?\nYrjö Leino oli sisäministeri ja mm. poliisien "pomo". Nyt käytännössä usein verrataan nykyisen hallituksen sisäministerin toimintaa Leinon toimintaan. Kansalaiset eivät silloinkaan pitäneet päätöksistä.\nKirjoituksesi osoittaa ajan sulle pysähtyneen ja jäänyt suppeksi, valitan !?


Taikasynttärit | Taikakartano\nTervetuloa juhlimaan ikimuistoisia lastensynttäreitä tunnelmalliseen Taikasalonkiin oman taikashown ja herkkujen merkeissä!\nLastentaikuri Paspartuun isännöimien taikasynttäreiden ohjelmassa on aluksi puolen tunnin mittainen taikashow, jossa lapset pääsevät tekemään taikuuksia yhdessä taikurin kanssa. Esityksen jälkeen siirrytään herkkupöydän ääreen. Päivänsankari voi myös availla halutessaan saamiaan lahjoja. Lopuksi taikuri taittelee ilmapallerohahmot kaikille vieraille kotiin vietäväksi. Synttärisankari saa lisäksi erityisen palleroista tehdyn juhlapäähineen.\nJuhlatarjoiluna on karkki- ja sipsibuffetti, sekä limua ja mehua. Oman synttärikakun voi tuoda mukana (ei elävää tulta, eli ei kynttilöitä). Tarjoamme lautaset ja välineet kakun syömiseen. Emme suosi kertakäyttöisyyttä, vaan lapsetkin saavat herkutella fiineistä astioista.\nKesällä avaamme Taikasalongin pariovet takapihan puutarhaan, jolloin osa ohjelmasta voidaan toteuttaa ulkona.\nTaikasalonkiin mahtuu kerrallaan 10 lasta + pari aikuista juhlien viettoon. Paikalla tulee olla valvomassa vähintään yksi oma aikuinen. Suosittelemme sisäkenkiä, tai villasukkia salongin puolelle. Tilan vierestä löytyy wc.\nTaikasynttäreiden hinta on 290 euroa (sis. alv) ja varattu aika 1,5 tuntia.\nJos haluat tilata synttäritaikuutta kotiin, tai muuhun juhlatilaan, lue lisää Paspartuun Juhlapaketista.


MURHA.INFO • katso viestiketjua - VPS:n jalkapalloilija Abdoulie Corr sai huumausainetuomion\nVPS:n jalkapalloilija Abdoulie Corr sai huumausainetuomion\nKirjoittaja Morooni » Ma Elo 18, 2014 8:50 pm\nPohjalainen uutisoi tänään että entinen VPS pelaaja on kärynnyt törkysistä huumekaupoista.\nJokos pikkulinnut osaavat sanoa tälle pelaajalle nimeä? Pohjalainen 18.8 2014 :\n"Veikkausliigassa pelannut vaasalaismies syyllistyi vuosien 2012–2013 aikana yhdeksään törkeään huumausainerikokseen. Oikeus on tuominnut hänet niistä ehdottomaan vankeuteen neljäksi ja puoleksi vuodeksi.\nOikeus perustelee kovaa tuomiota sillä, että mies on tuonut maahan ja myynyt kymmeniä kiloja marihuanaa. Huumebisneksestä saadut rahat on tuomittu menetettäväksi valtiolle.\nSyyttäjä ja suurin osa tuomituista on ilmoittanut tyytymättömyytensä tuomioon."\nRe: Vaasalainen huumefutari?\nKirjoittaja karramurmur » Ti Elo 19, 2014 2:40 pm\nPohjalaisen paperiversion etusivulla oli tämän nimi. Olikohan Abdoulie Corr. Yritän viel varmistaa jostakin. Tullut Suomeen 2006. Pelannu kaks peliä vps:ssä . Alemmilla sarjatasoilla reilu 80 peliä. Gambiassa syntynyt.\nKirjoittaja Mman » Ti Elo 19, 2014 8:51 pm\nPohjalainen: Ex-veikkausliigapelaaja sai tuomion huumekaupasta\nMies ja hänen kuriirinaan toiminut nainen tuomittiin viime kuussa Helsingin käräjäoikeudessa vuosiksi vankeuteen.\nTapauksesta painetussa lehdessään kertovan Pohjalaisen mukaan Veikkausliigassa Vaasan Palloseuran riveissä vuonna 2011 pelannut Abdoulie Corr ansaitsi marihuanan myynnillä yhteensä 700 000 euroa.\nCorr, 32, kauppasi huumeita eri puolella Suomea vuosien 2012-2013 aikana. Oikeus katsoi Corrin syyllistyneen yhdeksään törkeään huumausainerikokseen. Hän toi maahan ja myi marihuanaa yhteensä 45 kilon verran.\nCorr sai rötöksistään 4,5 vuoden ehdottoman vankeustuomion.\nEx-liigajalkapalloilijan bisneksissä kuriirina toiminut saksalainen Caroline Christiane Apelt, 30, sai puolestaan viisi vuotta ehdotonta vankeutta 21 törkeästä huumausainerikoksesta.\nTuomiota lievensi se, että hän ei ollut käyttänyt määräysvaltaa huumeiden suhteen, vaan oli tuonut niitä maahan muiden ohjeistamana. Apelt kuljetti marihuanaa maahan kaikkiaan 120 kilon edestä. Corrin kuriiriksi hän siirtyi lokakuussa 2012.\nParivaljakon toiminta oli osa mittavampaa rikosvyyhtiä, josta tuomittiin lyhyempiin ehdottomiin vankeusrangaistuksiin myös neljä muuta henkilöä.\nPohjalaisen mukaan Corr lopetti huumebisnekset riitaannuttuaan huumeita lähettäneen kumppaninsa kanssa toukokuussa 2013. Poliisi sai bisneksistä vihiä tämän vuoden helmikuussa, kun Apelt jäi Sipoossa kiinni 11 kiloa marihuanaa sekä 9 000 ekstaasitablettia mukanaan.\nCorr ehti aikanaan pelata VPS:n riveissä vain kaksi liigaottelua. Sitä ennen hän oli edustanut Gambian jalkapallomaajoukkuetta sekä Kokkolan Palloveikkoja viiden kauden ajan. VPS:stä Corr siirtyi Närpiön Kraftin riveihin.\nhttp://www.iltasanomat.fi/jalkapallo/ar ... 48108.html


Liittynyt: 20 Elo 2009\nLähetetty: Torstai 18. 3. 2010 21:37 Viestin aihe:\nOon itsekkin lähdössä Aberdeeniin opiskeleen ja mietin asuntola-asioita! Luin nettisivuilta, että haku-aika asuntoloihin alkaa touko-kesäkuussa? Tai siel oli jotenkin, että ohjeet hakemiseen tulee "tervetuliaispaketin" mukana..?\nLiittynyt: 09 Hel 2010\nLähetetty: Maanantai 22. 3. 2010 14:56 Viestin aihe: Heipparallaa!\nTänään tipahti offeri Aberdeenistä Politics & International Relationsia lukemaan, oisko täällä muita jotka on saanu offerin tonne? Offeri oli conditional, vaatimuksena ylppäreistä level 4. Ja nyt oon pihalla, onko level 4 siis yhtä kuin E:n paperit? Kirjoitan tänä keväänä ja E:n paperit kyllä tulossa jos Level 4 sitä tarkoittaa. Tietääkö kukaan?? Onnea kaikille aberdeenistä offerin saaneille, ehkäpä siellä ensi syksynä nähdään!\nLähetetty: Maanantai 22. 3. 2010 18:02 Viestin aihe: Re: Heipparallaa!\nLevel 4 tarkoittaa kai C:tä, koska L=7, E=6 jne. Ja sain myös sitä vaativan conditionalin, vaikk todennäköisesti keskiarvo tulee olemaan jotain E:n ja L:n välistä.\nSain myös Glasgowsta ja Cardiffista conditionalit (E:n keskiarvo ja kielitesti) mutta Cardiffin kai sivuutan lukukausimaksujen vuoksi ja nyt en tiedä, vastatako Glasgown vai Aberdeenin offeriin. Todennäköisesti olen nimittäin jäämässä Suomeen, tai ainakin toivon että pääsen sinne mihin täällä ensisijaisesti haen, mutta varalta täytyy ottaa paikka vastaan myös Skotlannista Glasgow lienee aavistuksen arvostetumpi, mutta toisaalta en haluaisi maksaa pariasataa kielitestin tekemisestä, ja englannista ei ole mitään huippuarvosanaa tulossa eli en voi siitä luikerrellakaan.\nMihin muualle olette itse päässeet, ja mitä ainetta haitte? Minulla historia, paitsi Glasgowssa History&Politics. Rdinburghista ja St. Andrewsista tuli unsuccessfulit, vaikka aiempina vuosina sinne on ilmeisesti päässyt niinkin alhaisella kuin M:n keskiarvolla\nLähetetty: Maanantai 22. 3. 2010 18:04 Viestin aihe: Re: Heipparallaa!\nMoikka (: level 4 on yhtä kuin C:n paperit. (L=7, E=6...)\nLähetetty: Maanantai 22. 3. 2010 20:35 Viestin aihe:\nNO huhhuh, enpäs tiennyt tuota että level 4 on yhtä kuin C! Sitten heitän kyllä hyvästit aberdeenille, E:tä ja L:ää tulossa niin harmittaa mennä sitten kouluun joka vaatii vähemmän kuin olisi ehkä potentiaalia. Tai eihän sitä tiedä, kyllä opetus voi olla vaikka kuinka hyvää. Mutta harmittaa tosiaan se, että minullekin tuli St Andrewsista ja Edinburghista eli ns. huipummista kouluista unconditionalit vaikka koen paperini kuitenkin hyvätasoisiksi. Ei tunnu löytyvän skoteista semmosta E:n tasoista yliopistoa IR:än opetukseen, jonne hyväksyttäisiin, joko siellä on noi ihan huippu yliopistot tai sitten aberdeenin ja dundeen tasoa... hmmmm!\nLähetetty: Maanantai 22. 3. 2010 21:00 Viestin aihe:\nEh... siis sait unconditionalit? eli päääsit sisään?\nLähetetty: Maanantai 22. 3. 2010 22:46 Viestin aihe:\nTaisi olla ajatusvirhe, unsuccessfulit eikä unconditionalit?\nredee, haitko Glasgowhun? Skotlannissa sijaitsee ja sieltä sain ainakin minä conditional offerin, jossa vaatimuksena oli E:n keskiarvo ja kielitesti (IELTS 6.5). Ajattelin kyllä hiukan samansuuntaisesti kuin sinä, mutta ei se yo-arvosanojen vaatimustaso välttämättä tee koulusta huonompaa. Aberdeen on kuitenkin Skotlannin vanhin (?) tai ainakin vanhimpia yliopistoja ja arvostettu sellainen. "Yleisrankingissa" taisi tänä vuonna olla 30. sijan paikkeilla mutta ainekohtaisessa ainakin historian kohdalla meni jopa Edinburghin ohi. Ehkä sinne on sijaintinsa vuoksi vähemmän hakijoita, ja ehkä suomalaisilta on totuttu vaatimaan tuota C:n keskiarvoa eikä meitä sinne varmaan niin paljon hae, että olisi määrän vuoksi nostettu. Glasgowhunkin ilmeisesti on aiemmin vaadittu vain C:tä ja Edinburghiinkin on saattanut päästä M:n ka:lla.\nLähetetty: Maanantai 22. 3. 2010 23:07 Viestin aihe:\n( St. Andrews on vanhin, Glasgow toiseksi vanhin ja Aberdeen sitten kolmas. Mutta kaikki perustettu 1400-luvulla.)\nLähetetty: Tiistai 23. 3. 2010 00:11 Viestin aihe:\nMitä oon The student roomista ja muualtakin lueskellut, niin Aberdeen tuntuu olevan aika kovassa nousussa ja saattaa hyvinkin olla top 20:ssa viiden vuoden kuluttua (yliopisto on ohjannut £15miljoonaa uusien proffien kalastelemiseen, sports village on juuri valmistunut, kirjasto valmistuu jne.)\nPääsyvaatimukset ovat alhaiset suuresti siitä syystä, että kaupunki on niin syrjässä, mikä on monille hakijoille iso miinus.\nPääsyvaatimukset eivät todellakaan kerro paljoakaan opetuksen tasosta, kannattaa pikemminkin ottaa selvää oppilastyytyväisyydestä, rahoituksesta, historiasta ja yliopiston yleisestä arvostuksesta, ennen kuin hylkää offerin vain siksi, kun yliopistoon pääsee liian helpolla!\nLähetetty: Tiistai 23. 3. 2010 00:19 Viestin aihe:\nYksi Aberdeenissa meribiologiaa opiskeleva tuttavani selvitti tota asuntoasiaa ja kertoi, että asuntolan vuokrasopimuksesta tuskin pääsee eroon muuten kuin etsimällä itse uuden vuokralaisen. Pitää vielä selvittää asiaa tarkemmin.\nTietääkö kukaan noista Ardsmuirin asunnoista? Näyttää tosi kivoilta, mutta firman sivuilla ei ole mitään mainintaa vuokrista!\nLähetetty: Tiistai 23. 3. 2010 07:10 Viestin aihe:\nHahah hupsista, unocnditionalilla tarkoitin siis unsuccesful, mutta hyvä että ymmärsitte lipsahduksen Mutta saatatte olla muutenkin oikessa, ei ehkä kannata tuomita yliopistoa C.n pääsyvaatimuksen takia. Jos jollain lisää kokemuksia Aberdeenin Politics ja IR opetuksesta niin tänne vaan kommenttia selventämään omaa päätöksentekoani! Liian vaikeeta!\nLähetetty: Tiistai 23. 3. 2010 07:12 Viestin aihe:\n[b]Amnon[/b], Glasgowhon jätin hakematta kun IR:n opetusta sieltä ei löydy, toisaalta Politicsista siellä olen kuullut hyvää ja ajaa varmaan aika paljolti saman asian kuin IR. Harmi että en hakenut, Glasgow kiinnostaa myös kaupunkina paljon!\nLähetetty: Tiistai 23. 3. 2010 13:08 Viestin aihe:\nNo eivathan Aberdeenin ja Dundeen yliopistot todellakaan heikkotasoisia ole - mista sellaisen mielikuvan olet saanut?\nEDIT: Siis kun se, mita yliopistot vaativat suomalaiselta opiskelijalta ei millaan korreloi yliopiston tason kanssa - mikali tasta mielipiteesi johdit. Toisaalta en tieda IR:n tasosta yliopistoista mitaan (mita ny joku taalla aina St. Andrewsia hehkuttaa).\nLähetetty: Tiistai 23. 3. 2010 14:55 Viestin aihe:\n"Siis kun se, mita yliopistot vaativat suomalaiselta opiskelijalta ei millaan korreloi yliopiston tason kanssa - mikali tasta mielipiteesi johdit. Toisaalta en tieda IR:n tasosta yliopistoista mitaan (mita ny joku taalla aina St. Andrewsia hehkuttaa)."\nAhaa! Täytyy myöntää, että olen koko ajan kuvitellut, että alhaiset pääsyvaatimukset suomalaiselle tekevät yliopistosta "huonompitasoisen"... Urpo minä! Mutta tosiaan tuntuu, että IR:n opetuksen tasosta esim. juuri Aberdeenissä ei ota mitään selkoa, rankingeihin en luota sillä ne eivät IR:n tasosta kyllä kerro mitään. Mutta kiitos vielä HannaKristiina pikku selvennyksestä heh.[quote]\nLähetetty: Tiistai 23. 3. 2010 15:07 Viestin aihe:\nJep, esim. Glasgow otti suomalaiset tata vuotta ennen sisaan yleisesti C:n keskiarvolla, itse menin sinne 2005 LLLLLE papereilla. Vaikkei Glasgow nyt ole ihan top 10 yliopisto niin nyt mun tana kevaana valmistuvalta vuosikurssilta useampi lahtee tekemaan PhD:ta Oxbridgreen ja muihin huippupaikkoihin. Eli jos opiskeluissaan menestyy hyvin, niin kylla "keskitasoisestakin" koulusta paasee maisteria ja vaikkaria tekemaan vaikka minne.\nLähetetty: Tiistai 23. 3. 2010 22:04 Viestin aihe:\nja kyllä aberdeen ja glasgow ovat tuon keskitason yläpuolella\nLähetetty: Keskiviikko 24. 3. 2010 08:34 Viestin aihe:\nNiin no tämä vähän tietenkin riippuu siitä miten sen ajattelee. Jos vaihtoehtona on se, että ei mene mihinkään kouluun ollenkaan tai muita vaihtoehtoja ei ole, niin ehkä sitten Aberdeen on todella hyväkin vaihtoehto, mutta itse en todellakaan menisi L-E:n papereilla Aberdeeneenin näin uraa ajatellen. Ja kyllä siihen on syy, että Aberdeen ottaa sisään sillä C:n keskiarvolla, kun sinne ei ole niin paljon hakijoita. Koulun opetuksesta se ei kerro, mutta opiskeluilmapiiristä mahdollisesti ehkä jotain.\nKoulu on varmasti ihan hyvä kyllä, mutta täällä täytyy nyt muistaa kuitenkin, että olemme suomalaisella foorumilla, jossa suuri enemmistö hakee skotlantilaisiin kouluihin ja Aberdeenin paremmuus voi ehkä vähän hämärtyä. Se ei ole UK asteikolla mikään huippuyliopisto ja suurimmissa osassa league tableita Aberdeen heiluu siellä n. 30 hujakoilla. Yläpuolella on siis noin 30 parempaa koulua (joissa mm. on Glasgow). Ihan hyvä siis, mutta ei sellainen koulu, johon itse hakisin L:n papereilla (kun niillä L-E papereilla voi päästä Oxbridgeenkin).\nTotta kai Aberdeeniin voi mennä, siellä voi varmasti tehdä itselleen hyvän tutkinnon ja mukavan elämän, kyse ei ole siitä. Varsinkin jos se tutkinnon maksuttomuus on yksi suuri syy valita Skotlanti, niin silloin ehdottomasti voi olla myös hyvä vaihtoehto, varsinkin jos muista Skotlannin alueen yliopistoista on tullut hylsy. Mutta tämä on vain minun mielipiteeni ja kokemukseni asianlaidasta, mutta ajattelin nyt tuoda sen ilmi, että tulee vähän muunkinlaista mielipidettä esille päätöstäsi tehdessä redee!\nLähetetty: Tiistai 30. 3. 2010 19:36 Viestin aihe:\nTodennäköinen yo-rivini on nyt sitten LLLLLMC (vain kolme oli saavutettuna hakemusta tehdessäni, laitoin predicted gradesiin LLLLLL, taktisesti jätin C:n pois, kun siihen vain kuusi mahtui...). Tuli tosiaan Edinburghista ja St. Andrewsista unsuccessfulit. Mutta mutta, Aberdeeniin kallistun, sillä siellä ei vaadita IELTSiä toisin kuin Glasgowssa ja Cardiffissa, joista tuli conditionalit (IELTS ja E:n ka).\nEn viitsisi maksaa lähes kahtasataa sellaisen tekemisestä, kun en toivottavasti ole edes menossa sinne, enkä voi olla varma, että saavuttaisin vaadittua tasoa (6.5/7.0) Tuo C tullee englannista, joten en voi arvosanallakaan kiemurrella testistä eroon.\nNoh, toivon mukaan pääsen Suomessa jompaankumpaan suuresti haluamaani paikkaan, siihen ykkösvaihtoehtooni kaikista yliopistoista, niin ei menisi hukkaan nuo arvosanat, no hehheh. Aberdeen on kuitenkin yleisesti ottaen arvostettu vanha yliopisto, maailman rankingissa 130 parhaan joukossa ja historian ainerankingissa sijoittunut hyvin, esim. Edinburghin edellä.\nLähetetty: Keskiviikko 31. 3. 2010 19:39 Viestin aihe:\nKiitos paljon Ebenia mielipiteestäsi, nämä kaikki auttavat päätöksentekoa tehdessä! =)\nMutta amnon, voiko olla että olen bongannut sut myös abitreenit keskustelusta "poliittinen historia 2010"? Jos olet sama nimimerkki, niin aikamoinen sattuma! Suunnitelmani ovat nimittäin samat kuin sulla, pyrin Helsingin valtsikaan poliittista hissaa ja jos ovet ei aukea, niin tie vie Aberdeeniin. Tosin politics & IR:ää lukemaan. Heh!\nLähetetty: Keskiviikko 31. 3. 2010 19:52 Viestin aihe:\nHeheh, oletpa tainnut bongata Rekisteröidyin viimein sinnekin, kun ahdisti vain lukea toisten hakijoiden keskusteluja..\nHistoria Helsingissä alkuperäinen ykkösvaihtoehto, mutta poliittista historiaa yritän ihan tosissani myös. UK:hon hain historiaa muualle kuin Glasgowhun, johon hain History & Politics -kurssille. Aika hyvä tuo kurssi Politics & IR, melko erikoisiakin yhdeistelmiä bongasin hakuvaiheessa, mutta nuo ovat ihan loogisia ja kiinnostavat aineet.


Lauri ja Hannamari Helke vuokrasivat häihinsä kokonaisen junan. (KUVA: Kalle Raitio)\nHääpareja on vihitty muun muassa laitureilla, puutarhoissa, purjeveneissä, rantakallioilla – ja junassa, kuten tamperelaiset Hannamarihttps://www.is.fi/haku/?query=hannamari ja Lauri Helkehttps://www.is.fi/haku/?query=lauri+helke.\nAlun perin ajatuksena oli järjestää kesämökkihäät.\nJämsässä sijaitseva mökki ei kuitenkaan valmistunut vielä kesäkuuksi 2009, jolloin häät oli tarkoitus pitää. Joukkoliikennealalla työskentelevä pari sai erikoisen ideansa vastarannalla kulkevasta rautatiestä.\n- Suomessa työskentelevät papit saavat vihkiä vain Suomen rajojen sisäpuolella, kertoo johtava kappalainen Marja Heltelähttps://www.is.fi/haku/?query=marja+heltela Tuomiokirkkoseurakunnasta.\nPappi kannattaa varsinkin kesäaikaan varata hyvissä ajoin ja varmistaa, että hänellä on kyyti hääpaikalle ja sieltä pois. Jos pappi tulee omalla autollaan tai julkisella liikenteellä, tulee hänelle maksaa myös matkakorvaukset.\nPappia kannattaa kysellä siitä seurakunnasta, joka on vihkipaikkaa lähinnä.\nÄäniä yhteensä 4956


Likööriä ja ruumiinkulttuuria | Albatrossi\nLikööriä ja ruumiinkulttuuria\nBy Markus / perjantai, 19.1.2007 / Uncategorized / One comment\nOleskeluni Invercargillissa jatkuu toistaiseksi. Säästän rahaa, kun en maksa matkustamisesta. Hostelli – tai Backpackers kuten halvempia majapaikkoja täälläpäin kutsutaan – on viihtyisyydestään huolimatta halpa. Maksan dormitoriosängystäni $20 yöltä.\nSängyn vuokrahinta on yleensä ollut kahdestakymmenestä kolmeenkymmeneen dollaria. Halvin näkemäni hinta taisi olla $18. Kalleimmat yöni vietin Christchurchin Base Backpackersissa, jossa pulitin petistä $29 – tosin huoneen yhteydessä oli wc ja suihku.\nNykyinen backpackersini on saanut nimensä baarimikko M.W. Heronin Bourbon Streetillä New Orleansissa vuonna 1874 kehittelemästä viskillä, hedelmillä ja eri mausteilla maustetusta likööristä. Muistelen joskus maistaneeni Southern Comfortia, mutta siitä on pitkä aika, ja juoma oli turhan makeaa minun makuuni.\nLiköörihostelliin muutettuani olen, ironista kyllä, nauttinut ainoastaan yhden oluen. Olen keskittynyt kunnon kohentamiseen. Teen aamuisin sarjan harjoituksia jotka kulkevat nimellä Viisi tiibetiläistä.\nTiibetin tai tiibetiläisen joogan kanssa harjoituksella tuskin on mitään tekemistä. Tiibetiläiset on amerikkalaisen Peter Kelderin vuonna 1939 julkaisema viiden liikkeen yksinkertainen mutta monipuolinen harjoitusohjelma.\nKelderin liikesarja harjoittaa erityisesti vatsan ja selän seutua sekä vahvistaa käsivarsia ja hartioita. Harjoitus saa veren kiertämään. Olo on energinen. Suihkun ja parranajon jälkeen tuntuu kuin olisi uusi ihminen.\nKäyn myös uimassa säännöllisesti. Invercargillissa on uimakeskus, jossa on kaksi 25 metrin rataa. Tämänhetkinen viikko-ohjelmani on 1000 metriä neljänä päivänä viikossa. Uin rintauintia ja kroolia, jossa hengitän vuorotellen vasemmalta ja oikealta. Kumpaakin 50 metriä kerrallaan. Välillä harjoitan jalkoja potkimalla sammakkoliikkeitä kelluke käsivarsien alla.\nUimahalli on auki yhdeksään iltaisin. Kello on nyt varttia vaille kolme. Lueskelen ja kirjoittelen vielä pari tuntia. Sen jälkeen lähden hallille. Viikon tavoitteesta puuttuu kaksi kilometriä.\nsunnuntai, 28.1.2007 00.03\nKun lueskelet, etsipa joitain paikallisia aarteita kuten Peter Taylorin ”As Darker Grows the Night”. Uudessa Seelannissa oli jonnekin 80-luvulle viela majakoita, joissa oli ihan oikea majakanvartija. Nyt ovat kai jo kaikki automatisoituja. Luulen, etta kirja loytyy vain divarista tai kirjastosta enaa.


Pilvilaskenta leviää yhä ohjelmistokehityksessä – jo puolella käytössä - Taloussanomat - Ilta-Sanomat\nJulkaistu: 27.6.2014 9:50 , Päivitetty: 27.6.2014 9:50\nPelit, pilvilaskenta ja ohjelmistovuokraus ovat yhä suomalaisten kasvumoottoreita ohjelmistobisneksessä. Tuotteita pitäisi osata alkaa myydä ja markkinoida paremmin netissä.\nOhjelmisto- ja it-palvelualan yrityksistä jo puolet käyttää pilvilaskennan alustoja ohjelmistojen kehittämiseen.\nSosiaalisen median alustojen, kuten yhteisöpalvelu Facebookin, käyttö ei sen sijaan ollut viime vuoden lukujen perusteella noussut odotettua tahtia, vaan jopa hieman vähentynyt. Asia käy ilmi uusimmasta ohjelmistoyrityskartoituksesta.\nPilvialustojen käyttö on käytännössä nyt saavuttanut perinteiset, työpöytä- ja palvelinpohjaiset alustat, ja ohittanee ne niukasti parin vuoden kuluttua, kyselyyn vastanneiden ohjelmistoyritysten vastauksista käy ilmi.\nVuosittain tehtävään kartoitukseen vastasi noin kolmesataa ohjelmistoyritystä.\nMobiilialustoja hyödyntää 37 prosenttia yrityksistä. Niiden pääkuvio on pysynyt ennallaan: Kolmea suurta, Android-, iOS- ja Windows Phone -alustoja käytetään lähes yhtä paljon ohjelmistokehitykseen älypuhelimille. Myös Nokian verkostossa alun perin käytetty Qt-alusta on käytössä.\n– Sosiaalisen median alustoista voidaan todeta, että niistä ei näytä tulevan sellaista menestystä kuin mobiili- ja pilvialustoista. Käyttö ei ole lisääntymässä, yliopistonopettaja Eetu Luoma Jyväskylästä sanoi kartoituksen julkistamistilaisuudessa.\nYritykset käyttävät pilvilaskentaa sekä nykyisen liiketoiminnan tukena että uuden liiketoiminnan kehittämisessä. Ohjelmistoliiketoiminnan kasvumoottoreista pilvilaskenta on keskeinen. Muita ovat ohjelmistovuokraus sekä tiedonhallinta ja analytiikka.\n– Big datasta [suurista tietomassoista] ovat kiinnostuneita paitsi ohjelmistoyhtiöt, myös muiden toimialojen yritykset, jotka haluavat analysoida asiakastietoa ja kehittää asiakaspalveluaan.\nKolmantena ovat viestintä- ja sisältösovellukset, kuten intranet ja pikaviestimet ja sisällöistä erityisesti pelit. Suomalaisten vahvuuksia on juuri pilvilaskenta, ohjelmistovuokraus sekä pelit.\nPelit ja ohjelmistot leviävät verkossa, ja internetissä myynti ja markkinointi pelaa toisella logiikalla kuin perinteisessä ohjelmistomyynnissä, Luoma huomauttaa.\n– Ohjelmistotuotteet ja palvelut, joita jaetaan internetissä, alkavat muistuttaa verkkokauppaa.\n– Ne löydetään ja niistä saa lisätietoa verkossa, ne voi tilata ja maksaa siellä. Taktiikat ja strategiat, joilla verkkokauppaa tehdään, ovat erilaisia kuin ohjelmistoalallakaan on totuttu.\nUutta osaamista tarvitaan Luoman mukaan. Sitä toisaalta tosin näyttää Suomesta myös hänen mukaansa löytyvän. Samalla kuitenkin kilpailu kovenee.\nOhjelmistotuotannon, myös kaupallisen, osaajia on viime aikoina jopa haettu Suomesta ulkomaille.\n– Suomesta ostetaan tiimejä, joilla on yritys, joka ei ole vielä kunnolla edes alkuvaiheessa, koska he haluavat tiimin osaamisen itselleen, Teknologiateollisuuden it-alasta vastaava Jukka Viitasaari sanoo.\nSuomen Hewlett-Packardin toimitusjohtaja Mika Sarhimaa selvittää lupausta datan pitämisestä Suomessa. 23.6.2014 15:46 Lue lisää ›\nMiljoonarahoituksen keränneen helsinkiläisen Grand Crun iOS-peli Supernauts lähtee valloittamaan maailmaa. Vaikka paljon on Applen hyvästä tahdosta kiinni, toimitusjohtaja Markus Pasulaa ei pelota. 26.6.2014 11:52 Lue lisää ›\nGooglen vastaus Microsoftin kovaan pilvitallennuksen hintapaukkuun oli jo putkessa valmiina. Hakukonejätti ilmoitti tarjoavansa yritysten jokaiselle työntekijälle rajoittamattomasti tallennustilaa. Palvelun kuukausihinta on 10 dollaria per työntekijä. 26.6.2014 13:36 Lue lisää ›


Seksiviestit pettämistä? Näin naiset ja miehet vastaavat – Stara\nSeksiviestit pettämistä? Näin naiset ja miehet vastaavat\nDigi Lifestyle 28.1.2018, 15:30 · Terhi Piiroinen\nUskottomuuden muodot ovat muuttuneet uudenlaiset teknologian myötä. Ennen pettämiseksi voitiin ajatella fyysistä lemmenkontaktia suhteen ulkopuolisen henkilön kanssa, mutta nykyisin ihmiset saattavat pitää pettämisenä jo pelkkää ajatusleikkiä rakastajan kanssa.\nYleisin pettämisen sääntö lienee se, että mikäli salaa tekonsa kumppaniltaan uskoen sen satuttavan häntä, voidaan toiminta mieltää uskottomuudeksi. Men’s Health haastatteli 2.400 ihmistä laajaan uskottomuusaiheiseen kyselyyn.\nUskottomuuteen johtaa yleensä kaipuu itsensä löytämiseksi – ja tällöin saatetaan turvautua vieraaseen seuraan oman puolison sijaan. Mielipiteet uskottomuuden rajoista eroavat sukupuolten välillä.\nHarva pitää aikuisviihteen katselemista pettämisenä, mutta mikäli puoliso viettää aikaansa kameran edessä masturboivan henkilön kanssa chattailen, on uskottomuuden kokeminen voimakkaampaa. Naisista puolet paheksuu, että mies keskustelee kameratytön kanssa, kun miehistä sen mieltää pettämiseksi vain 22 prosenttia.\nNaisista 62 prosenttia pitää pettämisenä sitä, että heidän miehensä käy ravintolassa toisen naisen kanssa, josta siippa on kiinnostunut. Miehistäkin 43 prosenttia vastaa illallisen nauttimisen vieraan kanssa olevan uskottomuutta.\nTyöpaikoilla saattaa syntyä vahvoja suhteita työkavereiden kanssa, ja joistakin kollegoista voi ikäänkuin muodostua työpaikan puolisoita. Heille saatetaan puhua kuin omalle kumppanille kotona asioita rehellisesti puiden.\nNoin kolmasosa mieltää tämänlaatuisen suhteen uskottomuudeksi. Sen sijaan deittiprofiilin ylläpitäminen on suurimman osan mielestä pettämistä, jos henkilö on parisuhteessa.\nSeksiviestien ja ronskien kuvien lähettäminen suhteen ulkopuoliselle ihmiselle on lähes kaikkien naisten mielestä automaattisesti pettämistä. Miehistä 75 prosenttia on samaa mieltä. Entäpä entisen kumppanin seuraaminen sosiaalisessa mediassa?\nVain 15 prosenttia mieltää sen uskottomuuteen verrattavissa olevaksi käyttäytymiseksi. Entäpä toisen henkilön suuteleminen? Kyllä, se on pettämistä – seksin harrastamisesta puhumattakaan.


Ajovalot päälle - Yleistä liikenteestä - Suomi24 Keskustelut\nEttä muut näkee\nTai huomiovalot, parkit ei ole sitten ajo- eikä huomiovalot.\nEt kai ajattele niin että kun näet itse ajaa niin ei tarvitse näitä valoja.\nTänään taas joku rellu pakettiauto ajeli tuusulanväylällä takanani, enkä meinannu peilistä huomata, ku kaiffarilla oli pelkät parkit päällä. :/\nEiks näihin vois yrittää puuttua, ku liikkuva poliisi vielä liikkuu.. ?\nKyllä ymmärrän, jos laturi esimerkiks on hajonnu ja sähköt ei riitä muuten ajamiseen, mutta kyl sen huomaa jos sama jannu ajaa aina ilman oikeanmukaisia ajovaloja.\nJa oli mitkä ajot tahansa, niin myös peräpeiliin valot päälle! Varsinkin pimeällä, sateella, sumuisella, pilvisellä ja aurinkoisella ilmalla erittäin tärkeää.\n>>Varsinkin pimeällä, sateella, sumuisella, pilvisellä ja aurinkoisella ilmalla erittäin tärkeää.\nTuossa ei tainnut jäädä mikään keli mainitsematta?\nEntä silmälasit? Jalankulkijoilla ja pyöräilijöillä ei ole ajovaloja ja nekin pitää nähdä.\nMutta muutoin on syytä pitää ajovaloja päällä koska odotusarvoisesti niiden pitää olla päällä, ja käyttämättömyydestä voi rapsahtaa 50 euron rikesakko (vastaa 8 päiväsakkoa pienituloiselle).\nkäykää optikolla kirjoitti:\n> Tuossa ei tainnut jäädä mikään keli mainitsematta?\nPimeällä lienee itsestäänselvä?\nSateella tiestä nousee herkästi kosteutta, joka hankaloittaa auton huomaamista. Pimeä auto voi olla yllätys...\nPilvisellä ehkä helpoin havaita se auto, mutta en siltikään laskisi sen varaan.\nAurinkoisella... Jos vasta-aurinkoon ajaa, niin edellämenijästä näkee usein vain valot.\nJalankulkijoilla ei ole ajovaloja, pyöräilijöillä onneksi usein on. Siinä olet kyllä oikeassa, että jalankulkija on kuin valoton auto. Jos sellaiseen moottoritiellä törmää, niin syyllinen on se jalankulkija.\nKaupungissa pysäköityjä (=valottomia) autoja väistetään normaalisti, siinä missä jalankulkijoita suojatielläkin. Valoton liikkuva auto on samanlainen yllätys kun keskelle katua pomppaava jalankulkija (kun siis kyse ei ole suojatillä tapahtuvasta kadunylityksestä).\nLisätään vielä, että kun toisen auton perään ajaa, niin eniten yleensä kärsii se peräänajettu. Pistäkää ne valot päälle.\nJa Kia-kuskit ajaa pelkät huomiovalot päällä sateellakin (ja hämärällä), jolloin ei takavalot pala vaikka olisi pimeää. Antakaa sen valokytkimen olla AUTOMAATTI-asennossa niin auto hoitaa ajovalot tarpeen mukaan!!\nNoissa päivävalovirityksissä on usein se pimeätunnistin sellanen, että pitää olla tyyliin patapimeää, ennenku auto kytkee valot päälle..\n-Autolla ajaessa, automaatio tekee ihmisestä toopen.\n-Liika palvelu tekee ihmisestä laiskan ja uusavuttoman.\nJos laitettais tonne sellanen pistokoe, että kysyttäis vähän mistä nappulasta autossa tapahtuu mitäkin, niin suurin osa ei osais vastata.\n(Hyvänä esimerkkinä hyödyllinen hätävilkku)\nNo ei kyllä tarvi odotella että on patapimeää, ainakin BMW:ssä ja Audissa ajovalot syttyy aika herkästi! En sitten tiedä näistä idän ihmeistä.\nei kiinnosta valot\nSuosittelisin silmälasien hankkimista jos ei näe autoa jossa ei pala valot. Itselläni ei ainakaan ole vaikeuksia nähdä autoa jossa ei ole valoja. Tai hypätkää suoraan bussin kyytiin tai taksiin.\n"ei kiinnosta valot" ei taida olla kovin kokenut kuljettaja tai sitten umpisokea.\nNykyisin on tosiaan tosi tarpeellinen keksintö käytössä, eli automaattisesti syttyvät takavalot. Mihin sellaisia tarvitaan? Mikseivät valot voineet olla niinkuin ennenkin, koska ledvalot ovat sähköä ja polttimoita säästäviä sekä kirkkaampia kuin ennen. Jos katsoo nykyisin 80-luvun ja 90-luvun autoja, niin niissä on monesti jo todella himmeät valot molemmissa päissä laatikkoa, vaikka kaikki palaisi.\n"Itselläni ei ainakaan ole vaikeuksia nähdä" = "umpisokea"\nMielenkiintoista miten asiat voidaan tulkita itselle edulliseksi. Ehkä tämäkin liityy siihen että autoa jossa ei ole ajovaloja ei nähdä, ja sumuvalot häikäisevät...\nHuomautukseksi sellainen detaljitieto, että vanhoissa autoissa on myös vanhat umpiot. Lasit ja heijastinpinnat ovat himmentyneet, eikä niitä yleensä vaihdeta uusiin muutoin kuin rikkoutuessa.\nHaluanpa todella nähdä, miten hyvin led-takavalot näkyvät talven lumituprakassa. Mutta ei huolta, automerkki XYZ tarjoaa takavalojen lämmittimet edulliseen 1000 euron hintaan!\nNiin, siis havaintovirheitä tehdään vaikka näkö olisi kuinka hyvä tahansa. Kerronpa pari esimerkkiä mitä havainnointiin liittyy. Kumpikin on perässäroikkujan ja toinen on pienen ajoneuvon aiheuttama. Vaikka tuskin näistä kukaan taas mitään tajuaa, mutta yritetään nyt...\n1. Mopo (matala monkey-tyyppinen pikkumopo) roikkuu auton hanurissa kiinni risteysalueella. Mopoa ei näy, koska edellä ajava auto peittää sen tehokkaasti. Ei paljoa valotkaan auta kun risteyksestä kääntyvä on ajaa mopon yli joka yht'äkkiä ilmestyy tilanteeseen oikealta vasemmalle ohi ajaneen auton takaa. Mopo oli vieläpä kääntymässä vasemmalle, kuten itsekin olin. Ajolinjat siis ristesivät. Tämä tapahtui itselleni tänä kesänä.\n2. Toisessa tapauksessa hanurissa roikkuikin auto, jolla ei ollut valoja päällä ajoi vieläpä siten kulmittain, että edellä ajava peitti erittäin suuren osan takanatulevasta. Lieneekö kärkkynyt ohitusta taajama-alueella mene ja tiedä. Tässäkin tilanteessa risteysalueella tämän jälkimmäisen auton huomasi vasta samaan aikaan kun ensmmäisenä oleva pyyhälsi ohi. Tällä kertaa vasemmalta oikealle, ja risteyksessä jossa näkyväisyys oli hyvä.\nJa kuinka monta samanlaista tapausta liikenteessä tapahtuukaan joka päivä? A-pilari peittää, katsotaan liian hätäisesti, hanurissaroikkuja yllättää, jokin katve estää näkyvyyden jne. Loputon lista. Siksi ne valot PÄÄLLE, koska se edes vähän helpottaa havainnointia.\nLähes koko maapallon väki pystyy autoilemaan päivällä ilman mitään valoja, mutta ei suomalaiset ja jotku muut huonosilmäset.


Kaikkien "liian suuria palkkoja" ei Suomessa ole - Aktian pääekonomisti: EK:n tyyli ja sisältö ongelmia | Kauppalehti\nKaikkien "liian suuria palkkoja" ei Suomessa ole - Aktian pääekonomisti: EK:n tyyli ja sisältö ongelmia\nAktian pääekonomisti Heidi Schauman ei allekirjoita EK:n puheenjohtajan Veli-Matti Mattilan puheita suomalaisten ylisuurista palkoista.\nPääekonomisti Heidi Schaumanin mielestä palkan pitäisi määräytyä yksilösuorituksen mukaan\nnäkee isoja ongelmia\nuuden puheenjohtajan lausunnossa, sekä tavassa että sen sisällössä.\nEK:n uuden puheenjohtajan\nmukaan suomalaisten palkat ovat kikystä huolimatta yhä 10-15 prosenttia liian suuret. Mattilan haastattelu oli sunnuntaina Helsingin Sanomissa.\n"Mitään yleistä tilannetta, että kaikkien palkat ovat liian korkeita, ei ole. Joillakin aloilla näitä ongelmia on, muilla ei. Päinvastoin on aloja, missä palkat ovat liiankin matalia", pääekonomisti Heidi Schauman sanoo.\nLiian pieniä palkkoja Schauman näkee naisvaltaisilla hoitoaloilla.\n"Siellä palkat voisivat olla korkeampia. Ei ole mitään yleistä "liian korkeita palkkoja", vaan jotkut ovat jo kärsineet pitkään kansainvälisesti katsottuna liian matalista palkoista."\n"Suuri ongelma viikonlopun keskustelussa on tapa, millä palkkoja pitäisi laskea. Samalla pitäisi ottaa askeleita eteenpäin ja pitää yllä sopua työmarkkinoilla", Heidi Schauman sanoo.\nHän ei kuitenkaan osaa sanoa, minkä alojen palkat ovat liian suuria.\n"Sen sijaan pitäisi olla suurempia eroja ihmisten välillä niin, että tuottavat ihmiset saisivat enemmän palkkaa kuin vähemmän tuottavat."\nSchaumanin mielestä työmarkkinoilla ei pitäisi puhua palkkatasoista ja asioita yhteen niputtavista aggregaattiluvuista vaan hänestä Suomi tarvitsee laajempaa uudistusta.\n"Pitäisi katsoa, mitä tietty ala tai tietty yritys tarvitsee parantaakseen tuottavuutta ja luodakseen uusia työpaikkoja."\n"Suurin ongelma eteenpäin katsoen lienee se, että erot yritysten ja alojen sisällä ovat liian pieniä."\nHän myös yllättyi EK:n "jyrämeiningistä": EK on ilmoittanut poistuvansa keskitetyistä palkkaneuvotteluista, mutta silti se nyt haluaa ohjata niitä.\n"Tästä tuli taas vastakkaisasettelu, vaikka siitä pitäisi päästä eroon. Pitäisi enemmän luoda ympäristö kuten Saksassa ja Ruotsissa, missä aidosti neuvotellaan ja ajatellaan kaikkien parasta", Schauman sanoo.\nAktia kertoi tänään talousennusteensa Suomelle. Aktia nosti ennusteensa talouskasvusta tälle vuodelle marraskuun 1,0 prosentista 1,4 prosenttiin.\ntuula.laatikainen@almamedia.fi Kaikkien "liian suuria palkkoja" ei Suomessa ole - Aktian pääekonomisti: EK:n tyyli ja sisältö ongelmia


Veteraanipäivän juhlatilaisuus 29.5.2017\nSuomen Kööpenhaminan-suurlähetystö juhlisti maanantaina 29. toukokuuta kansallista veteraanipäivää sekä samalle ajankohdalle sopivasti osunutta YK:n kansainvälistä rauhanturvaajien päivää. Suurlähettiläs Ann-Marie Nyroosin residenssillään isännöimään juhlatilaisuuteen saapui yli 120 kutsuvierasta kunnioittamaan Suomen satavuotisjuhlavuoden hengessä sotiemme veteraaneja.\nPuolustusasiamies Janne Sarpoma, sotaveteraani Maijaliisa Auken ja suurlähettiläs Ann-Marie Nyroos\nKutsuvieraille pitämässään puheessa suurlähettiläs Ann-Marie Nyroos nosti esiin kaksi merkittävää suomalaista sotaveteraania, joista sittemmin tuli maamme presidenttejä, Carl Gustav Mannerheimin ja Mauno Koiviston.\nHän korosti sotien aikana Suomen puolesta taistelleiden ulkomaalaisten vapaaehtoisen uhrauksien merkitystä. Itsenäisen Suomen täyttäessä 100 vuotta Nyroos painotti juhlavuoden teeman "yhdessä" merkitystä – Suomelle yhteistyö on avainasemassa rauhan sekä vakauden saavuttamiseksi.\nSuurlähettiläs Ann-Marie Nyroos, Tanskan puolustusvoimain komentaja, kenraali Bjørn Bisserup, suurlähettilään puoliso, taiteilija Teemu Kassila, puolustusasiamies Janne Sarpoma sekä ministerineuvos Kirsti Pohjankukka\nSuurin osa tilaisuuden kutsuvieraista oli Suomesta Tanskaan sotien aikana lähetettyjä sotalapsia sekä heidän läheisiään. Sotavuosina Tanska vastaanotti noin 4200 suomalaista sotalasta, jotka Tanskassa tunnetaan nimellä Finnebørn. Heistä noin 350 jäi sodan jälkeen Tanskaan.\nPuheessaan suurlähettiläs Ann-Marie Nyroos korosti suomalaisten sotalapsien yhdistyksen merkitystä lasten koskettavan tarinan muistamiseksi, sekä samalla seuraavien sukupolvien tietoisuuden kasvattamiseksi Suomesta.\nJuhlatilaisuuden kohokohtana suurlähettiläs Ann-Marie Nyroos sai kunnian ojentaa Tasavallan Presidentti Sauli Niinistön antaman Suomen Valkoisen Ruusun 1. luokan mitalin 96-vuotiaalle sotaveteraani Maijaliisa Aukenille.\nSekä talvi- että jatkosodassa ansiokkaasti palvellut Auken työskenteli vaikeissa ja vaativissa oloissa sairaalassa ja ruumishuoneella.\nSuurlähettiläs Ann-Marie Nyroosin puhe 29.5.2017


UUDET LÄVISTYKSET - ELLI\nMä kävin viime viikolla ottamassa vihdoin lisää reikiä korviin. Korvien lävistäminen on ollut mun haave- ja myös to do -listalla jo kauan, muutaman vuoden oikeastaan, mutta vasta nyt mä sain aikaiseksi kävellä lävistämöön.\nKuten kuvista näkee, korviin tuli siis kaksi rustokorua ja daith. Kävin ottamassa nämä Tampereen Putkassa, jossa mulle on kaksi kolmesta mun tatuoinnestakin tehty. Sattuiko? No sattui, rustot varsinkin. Daithin ottamista mä pelkäsin enemmän, mutta sen laitto ei sattunut paljoakaan ja se on muutenkin ollut paljon rauhallisempi kuin nuo kaksi toisessa korvassa. Pahin kosketusarkuus on silti jo kaikissa ohi, vaikka edelleen tottakai varon niitä hiusten ja vaatteiden kanssa.\nKorvien lävistykset eivät kuitenkaan jää tähän, sillä mulla on jo aika tarkat visiot siitä mitä muuta haluan korviini. Toisessa korvassa mulla on yksi tavallinen reikä ja toisessa kaksi. Seuraavaksi olisikin tarkoitus hakea korvanlehtiin kolme reikää lisää niin, että molemmissa olisi tasapainoisesti kolme tavallista. Niiden lisäksi tosiaan haaveissa on paljon lisää näitä erikoisempia korvalävistyksiä, ja toivottavasti saan seuraavat aikaiseksi mahdollisimman pian, jottei tämä projekti unohtuisi taas ja jäisi niin helposti kesken.\nOnko teillä muilla korvissa jotain erikoisempia lävistyksiä?\nJotta pysyisit helpommin mukana, olethan jo muistanut liittyä lukijaksi Bloggerin tai Bloglovinin kautta? :)\nkirjoittanut ELLI klo 21:15\ntagit: lävistykset, oma tyyli\nSofia 17. heinäkuuta 2017 klo 21.44\nNäyttää tosi kivoilta noi lävistykset, etenkin nuo rustot ♥ Mulla itellä ei oo mitään lävistyksiä, ei edes normaaleja korvakoruja, vaikka suurimmasta osasta lävistyksiä tykkään kyllä! Mulla on vaan niin paha neulakammo, että en pysty ottamaan mitään lävistystä :/\nELLI 18. heinäkuuta 2017 klo 18.47\nKiitos😍 Joo, kovin neulakammoisten hommaa tää ei kyllä ole, itseäkin jännitti niin hullun paljon :D\nHENNA 17. heinäkuuta 2017 klo 21.49\nNouuuu! Mulla on ihan jäätävä korvien lävistyskuume :D Tragus olis niin ihana! Pitänee ne siis ottaa ihan oikeasti asiaksensa harkita hakevansa! Vaikka just joku aika sitten luovuin kieli- ja napakorusta, koska meni jotenkin maku molempiin. Mutta silti korvien lävistäminen kyllä houkuttelis :)\nELLI 18. heinäkuuta 2017 klo 18.48\nHahah tervetuloa seuraan :D Tragus on mullakin yhtenä listalla tulevaisuutta varten! Jep, mäkin oon ihan rakastunut korvien lävistyksiin vaikkei muut ehkä niin mun mieleen olisikaan :)\nSara V 17. heinäkuuta 2017 klo 21.53\nOi noi näyttää upeilta! Itse oon kanssa pitkään harkinnut joko rustokorua tai daithia, mutta pelkään sitä lävistämistä liikaa 😅 Erityisesti ehkä rustokorun haluaisin, mutta saa nähdä jos koskaan uskallan... Mulla on kans toisessa korvassa yks ja toisessa kolme normaalia reikää, mutta harvoin käytän kuin niitä ekoja reikiä. Oon kans harkinnut laittavani toiseen korvaan kaksi reikää lisää että ois kolme molemmissa. Jospa sillon tulis sitte enemmän käytettyä korviksia kaikissa rei'issä? Sulla näyttää kyllä tosi hyvältä nuo lävistykset! 😍\nELLI 18. heinäkuuta 2017 klo 18.50\nKiitos😍 Nopeasti se on ohi vaikka sattuukin :D Joo mäkin käytän vaan ensimmäisissä normaaleja korviksia jos käytän, ja luulen kanssa että johtuu tosta "epätasapainosta"? Täytyy siis käydä korjaamassa asia hahah!\nJane / Yhtä kuin kolme -blogi 17. heinäkuuta 2017 klo 21.54\nKivalta näyttää! Mulla on korvissa yhdet perus ja toisessa rustossa yksi. Muuten naamassa onkin ollut enempi, nyt lähti medusa pois kun meni huonoks, vaikka yli 10 vuotta pysyi hyvänä =(\nKiitos😍 Voi ei, noin pitkän ajan jälkeen on varmasti inhottava luopua korusta :/\nSini 17. heinäkuuta 2017 klo 22.07\nNin kivat lävistykset! Itselläni on vain yhdet normaalit korvalävistykset, mutta haluaisin niitä vielä ainakin yhdet lisää. Lisäksi rustokoru olisi tosi kiva :)\nELLI 18. heinäkuuta 2017 klo 18.51\nKiitos😍 Jep, näihin tuntuu käyvän hyvin sanonta nälkä kasvaa syödessä :D\nPaula 17. heinäkuuta 2017 klo 22.25\nItseltäni lyötyy vain venytykset, mutta suunnitelmissa on hankkia lisää! Noi uudet lävistykset sopii sulle todella hyvin :D\nELLI 18. heinäkuuta 2017 klo 18.52\nKiitos😍 Ainiin sullahan oli postaustakin niistä! Täytyy käydä virkistämässä muistia :)\nTaru 18. heinäkuuta 2017 klo 0.13\nDaith on sellainen minkä voisin ottaa itsekin vielä! :) Mulla on lävistetty vaan ihan tavallisesti korvanlehdet ja rustossa yksi koru <3\nNoi sopii sulle kyllä tosi kauniisti!\nELLI 18. heinäkuuta 2017 klo 18.53\nKiitos😍 Joo daith on musta melkeinpä kaunein korvan lävistys, rakastuin siihen nyt ihan palavasti :D\nKata 18. heinäkuuta 2017 klo 8.45\nOn nuo vaan upeita! Mulla on molemmissa korvissa kolmet normireijät ja vasemmassa rustokoru. Rustokoruani rakastan ylikaiken 8) Se taitanee siihen jäädäkin, itse en tykkää kovin reijitetyistä korvista. Vaikka siis eihän ne pahan näköisiä ole mutta omiin korviini, eiei.:D\nELLI 18. heinäkuuta 2017 klo 18.54\nRustokorut on kyllä ihania😍 Mä taas haluan vaan lisää lisää lisää, jos kipukynnykset kestää hahah :D\nIina Moukola 18. heinäkuuta 2017 klo 10.44\nApua, pelkään neuloja niin paljon, että tatskat ja lävärit on iso NOU. Kunpa uskaltaisin ottaa! <3\nELLI 18. heinäkuuta 2017 klo 18.56\nVoi ei, neulakammo on kyllä tosi yleinen :/ Mulle verikoeneula on pahin ikinä, sen ja verikokeiden ajatteleminenkin saa mut voimaan pahoin mutta jostain syystä tatuointi- ja lävistysneulat ei :D\nhannamaria 18. heinäkuuta 2017 klo 10.55\nElä nyt viitti, tää postaus vaan lisää omaa kuumettä ottaa pari uutta korvaläväriä :D Tahtoisin aloittaa rennosti rustokoruilla, mutta pupu menee pöksyyn joka kerta kun meinaan liikkeeseen astella. Vielä joku päivä!\nELLI 18. heinäkuuta 2017 klo 18.57\nHaahah, ole hyvä vaan! :D Toisten korvalävistysten tuijottelu kasvattaa mullakin kuumetta ottaa lisää :)\nMarika 18. heinäkuuta 2017 klo 17.42\nvau! Mä olen kans meittinyt daithia ja tragusta, mutta en oo vielä uskaltautunut :D Olisi kyllä makeita!\nOi traguskin on ihana😍 Uskaltaudu ihmeessä, varsinkin tää daith on pelkkää rakkautta<3\nKrissu H 19. heinäkuuta 2017 klo 22.49\nMulla on vain kaksi tavallista reikää molemmissa korvissa. Erityisesti tuo daith on todella kaunis, voisin itsellekin kelpuuttaa tuollaisen. ;)\nELLI 20. heinäkuuta 2017 klo 9.54\nJep mä rakastuin siihen ihan täysillä myös!😍\nHeidi Auvinen 20. heinäkuuta 2017 klo 0.44\nNäyttää niiiin kivoilta!\nItsellä on "vain" 5 tavallista reikää korvissa (2+3). Haaveissa ois ottaa tragus, mutta mulla paranemiset on aina mennyt huonosti hyvästä hoidosta huolimatta :/ Ehkä pitäydyn siis tatuoinneissa :D\nOi kuulostaa kivalta! Joo, tosi yksilöllistähän tää kaikki on, mutta tatuoinnitkin korvaa hyvin hahah ;D\nPiia 20. heinäkuuta 2017 klo 12.34\nTosi kivat lävistykset! Itsellä on vain molemmissa korvissa kahdet tavalliset reiät, ekat otin joskus ala-asteella ja tokat viime syksynä. Tekisi myös mieli rustokoruja, saa nähdä, uskallanko joskus ottaa niitäkin! :)\nKuulostaa hyvältä! :) Toivottavasti mäkin saisin pian aikaiseksi hakea noita tavallisia lisää :D\nLaura 21. heinäkuuta 2017 klo 15.42\nIhania lävistyksiä! Mulla on itellä kolmen korvalehtireiän lisäksi toisessa korvassa rustokoru ja toisessa tragus. Ja rakastan näitä myös, varsinkin kun pidän aina pieniä ''timantteja'' näissä. Jotenkin korvalävistykset voi olla vaan niin kauniit! Haaveilen kanssa pienestä korvatatuoinnista, mut pitäis löytää joku, joka niitä tekee. :) Mut noissa sun lävistyksissä ihmettelen sitä, että miten pystyit ottamaan molempiin korviin samaan aikaan lävärit, tai miten voit nukkua niiden kanssa!? :D Mun ruston ja traguksen jälkeen meni molemmissa ainaki kuukausi ennen ku pystyin nukkumaan lävistetty puoli tyynyä vasten, eli sun tapauksessa oisin nukkunu vaan jäykkänä selälläni monta viikkoa, haha! :D\nELLI 22. heinäkuuta 2017 klo 7.46\nOi kuulostaa hyvältä, toi korvatatuointi-ideakin!😍 Ootan myös innolla sitä kun pääsen vaihtamaan näihin koruja :) Hahah joo kaverit sitä myös ihmetteli ja ihmettelen vähän itsekin, mutta toi daith on ollut ehkä liiankin helppo ja se on pelastanut mut. Ekan yön koitin nukkua selälläni mutta olin daithin puolelle kuitenkin kääntynyt ja niin olen sitten jatkossakin nukkunut! Daithista olin lukenut juttuja että lävistäminen sattuu ja vaikea kohta parantua, mutta mun kohdalla lävistäminen ei sattunut ollenkaan niin paljoa kuin rustoihin ja mulla kivut lähti daithista jo ekana iltana ja rustot vaan ovat olleet kosketusarkoja ja kipeitä :D


näitä online videoita lesbo läketieteen fetissi niche ilmaiseksi ja ilman rajoituksia. Lupasin että mennän illalla syömän ja otetaan hotelli. Ole koko ajan hidas ja käytä koko kämmenen pinta-alaa. Joidenkin naisten mielestä klitorisorgasmi tuntuu paremmalta, kun vaginassa on täytettä, joko sormia tai sopiva dildo.\nErotiikka tarina thai hieronta - Eroottisia novelleja Tarinoita\nLaita häpyhuulille runsaasti liukastetta. Erilaisia tekniikoita on kymmeniä. Sellaiset pyynnöt vain osoittavat, että hierottava kiinnittä huomiota omiin tuntemuksiinsa, mikä on tärkeä nautinnon syntymiselle. Taputusten ei kuulu sattua, joten älä läimäyttele, vaan napauta kevyesti. Sitten taas pyöritykset, taputukset, tauko, pyöritykset, taputukset, tauko. Käy hitaasti läpi koko vartalo: selkä, olkapät, pakarat, kädet ja jalat. Huomaat, että miehesi innostuu seksistä uudelleen. Sanoin haluavani jos saan sen häneltä.\nErotiikka tarina thai hieronta - Yllätyksiä\nNeekerin pillu devils den pattaya Seksiä mikkeli omakuva org\nErotiikka tarina thai hieronta 681\nHieronta seksitreffit myyn pikkuhousuja 420\nSexwork girls fin pillu milf Eturauhasen hieronta puh seksi\nerotiikka tarina thai hieronta Suomi24 oulu chat uhkeita naisia\nTarina - Hot: Erotiikka tarina thai hieronta\nKäytä vibraattoria klitoriksen lähellä tai pällä. Sukupuolielinten hyväily voi jatkua loputtomiin. Ota selvä millainen klitoriksen hyväily tuntuu hyvältä juuri partneristasi. Sädä lämpöä tavallista ylemmäs niin, että huoneessa on mukava oleskella alasti. Sanoin että käyn kokouksessa ja soitan sitten, sillä haluan tavata hänet. Kiusaa hierottavaa ennen kuin annat enemmän. Ihmettelin vähän mielessäni kun tytöllä oli niin matala äni, mutta ei asia mitenkän jänyt vaivaamaan. Olen itse 50:n pitkä, rintava nainen, eronnut ja yksinhuoltaja ajoista selvinnyt. Suutele niskaa silloin tällöin.\nof erotiikka tarina thai hieronta\n0 ajatusta “Erotiikka tarina thai hieronta”\nKiihkeä nainen ejakulaation


Luukut kuuluvat liikkuviin osiin, joissa lämmönkesto ja pitkä käyttöikä ovat erityisen tärkeitä. Nämä mittarit saavutetaan käyttämällä hitsaamatonta 2,5 mm teräsrakennetta. Tämän luukkuprofiilin mekaaninen kyky takaa luukun kestävyyden korkeissa lämpötiloissa. Luukkuprofiilia käytetään niin yksi- kuin kaksoislasitteisissa luukuissa. Takkaluukun tiiviste on sijoitettu lohenpyrstön malliseen uraan, joka estää sitä putoamasta pois.\nKorkeita lämpötiloja kestävästä 2,5 mm teräksestä tehty luukkuprofiili takaa sen, ettei luukun muoto muutu paloprosessin aikana.\nMuuratun takan toimintaperiaate\nKuumat savukaasut kulkevat varaavan massan läpi, jolloin energiaa varautuu massaan. Tämä varastoitu energia luovuttuu hiljalleen massan ja takan kuoren läpi huonetilaan jopa 15 h ajan. Tulipesä ja varaava kanavisto ovat tehty painavasta varaavasta materiaalista. Muuratut takat tarjoavat pitkää lämmönvarausaikaa ja luovuttavat lämpöä hiljalleen huonetilaan.


Uusi VTS-keskus perustetaan Turkuun - Liikennevirasto\nUusi VTS-keskus perustetaan Turkuun\nto, huhti 28, 2011 20.40 CET\nKolme nykyistä VTS-keskusta (Bothnia-VTS Vaasa, West Coast -VTS Pori ja Archipelago-VTS Länsi -Turunmaa) yhdistetään uudeksi Länsi-Suomen meriliikennekeskukseksi, joka perustetaan Turkuun. Päätös on osa Liikenne- ja viestintäministeriön 26. huhtikuuta muuttamaa alusliikennepalvelun perustamispäätöstä.\nLänsi-Suomen meriliikennekeskus vastaa kaikkien lakkautettavien VTS-keskusten tehtävistä ja lisäksi se tarjoaa Bothnia VTS:n alueella tiedotuksen ohella navigointiapua ja liikenteen järjestelypalveluja. Muutos tulee voimaan 1.3.2012. Samalla toteutetaan VTS-alueiden pysyviin liikennejärjestelyihin liittyviä muutoksia, jotka tulevat voimaan 1. kesäkuuta 2011.\nEntistä tehokkaampi ja tiiviimpi viranomaisyhteistyö\nJärjestelyllä saavutetaan henkilöstöhallinnollisia, taloudellisia ja toiminnallisia etuja. Ympärivuorokautisen työnjohdon, resurssien kohdennettavuuden ja työtehtävien oikean mitoituksen järjestäminen on helpompaa kuin hajautetussa toimintamallissa. Myös VTS-keskusten saavutettavuus on merkittävästi parempi.\nKeskittämällä VTS-toiminnot Turkuun samoihin tiloihin muiden METO-viranomaisten (Puolustusvoimat, Rajavartiolaitos, Liikennevirasto ja Liikenteen turvallisuusvirasto) kanssa, saavutetaan parempi viranomaisyhteistyö. Turku Port Center -hankkeen valmistelussa ovat mukana Rajavartiolaitos, Liikennevirasto, Turun kaupungin satamakonttori ja Aboa Mare. Mahdollisuudet yhteisen tilannekuvan muodostamiseen ja kommunikoinnin parantamiseen, työn laadun varmistamiseen, henkilöstön työturvallisuuden ja käytettävyyden sekä resurssien kohdentamisen parantamiseen ovat merkittävät. Hyöty korostuu erityisesti poikkeustilanteiden hallinnassa, kun meripelastustilanteissa kaikki virka-apuviranomaiset ovat samassa paikassa.\nLiikenteen ohjauksesta vastaavan viranomaisen rooli korostuu erityisesti isompien meripelastustapahtuman hallinnassa. Varsinkin Merivartiosto on esittänyt huolensa Liikennevirastolle Länsi-Suomen merialueiden meriturvallisuudesta ja sen tulevaisuudesta. Helsingin kaltainen METO-yhteistyö on tavoite myös Turussa.\nVTS eli Vessel Traffic Service tarkoittaa alusliikennepalvelua, jonka tarkoituksena on parantaa merenkulun turvallisuutta, edistää alusliikenteen sujuvuutta ja tehokkuutta sekä ennaltaehkäistä onnettomuuksia ja niistä mahdollisesti syntyviä ympäristöhaittoja. VTS-keskusten valvonta-alueet kattavat kaikki rannikon kauppamerenkulun väylät sekä Saimaan syväväylän. Saimaalla VTS-keskus vastaa myös hätäliikenteen hoitamisesta.\njohtaja Matti Aaltonen, 020 637 3205, matti.aaltonen(at)liikennevirasto.fi\nliikenne Liikennevirasto liikennekeskus meriliikenne